Terkini: Data Petunjuk Kepada NFP Jumaat Ini, Melonjak!

Data ADP non-farm payroll yang dikeluarkan sebentar tadi mencatatkan tambahan di luar jangkaan sebanyak 289,000 pekerjaan baru dalam sektor swasta. Data ini lebih daripada jangkaan sebanyak 184,000 dan data bulan sebelum iaitu 261,000. Data kali ini juga merupakan bacaan tertinggi sejak Mac 2006.
Tambahan lagi, ekonomi juga mencipta sebanyak 261,000 pekerjaan pada Januari yang telah dikaji semula dari bacaan asal iaitu 246,000.
ADP non-farm payroll ialah data yang menunjukkan perubahan tenaga kerja dalam negara US yang hanya melibatkan sektor swasta. Data ini dikeluarkan oleh ADP (Automatic Data Processing, Inc).
 Data kali ini melonjakkan keyakinan kepada pasaran buruh US sebelum pengumuman data NFP pada Jumaat.
Sejurus sahaja data ini dikeluarkan, pasaran memberikan respon yang signifikan dengan US dolar dilihat menguat berbanding matawang utama dunia yang lain. Eur/Usd melemah dan mencatatkan kejatuhan 23 pip setakat pada masa artikel ini ditulis, dengan Usd/Jpy menguat hampir 50 pip sebentar tadi.
Diingatkan kepada para pembaca bahawa pada 10 Mac ini, laporan Non-Farm Payroll untuk bulan Februari akan dikeluarkan pada pukul 9.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang begitu tinggi kepada pasaran. Data NFP juga akan menjadi tumpuan The Federal Reserve sebagai petunjuk bagi kenaikan kadar pada minggu depan.


Perkembangan Perang Perdagangan China Dan US

Pada hari Selasa, Rumah Putih telah mengeluarkan kenyataan jika China masih berkeras untuk meneruskan tindak balasnya terhadap tarif US yang diumumkan minggu lalu, US akan mengenakan tarif ke atas barangan bernilai $ 200 bilion.
Menurut Trump, langkah seterusnya harus diambil agar China dapat mengubah amalan perdagangannya yang tidak adil, membuka pasarannya kepada barangan US, dan menerima hubungan perdagangan yang lebih seimbang dengan US.
Pada hari Jumaat lepas, pentadbiran Trump mengatakan bahawa ia akan mengenakan tarif 25% ke atas $50 bilion eksport China. China, mendakwa US telah “melancarkan perang perdagangan,” can China membalas pengenaan tarif dengan segera.
Konflik yang semakin meningkat antara dua ekonomi terbesar dunia ini telah menganggu pasaran dan saham syarikat, kerana kekhuatiran akan merosakkan rangkaian bekalan global mereka.
 Kementerian Perdagangan China bertindak balas cepat terhadap pengumuman Trump dan menuduh US telah bertindak ekstrim. Dalam masa yang sama China memberi amaran bahawa ia akan merespon balas.
Penganalisis memberi amaran bahawa risiko yang timbul semakin meningkat dan ketegangan ini akan memberi kesan kepada global.
Pengenaan Tarif Trump ini dikatakan sebagai hukuman atas pencurian harta intelek. Lebih daripada 800 eksport, iaitu kira-kira $ 34 bilion, akan tertakluk kepada tarif mulai 6 Julai. Lagi 280 harus mendapatkan komentar awam.
China memberi respon balas dimana tarif China akan mensasarkan produk pertanian, kereta dan makanan laut, antara barangan lain.
Setakat ini China nampaknya tidak berniat untuk mengumbah amalan perdagangannya. Menurut Kementerian Perdagangan China, jika US membuat senarai baru pengenaan Tarif, China tidak teragak-agak untuk bertindak balas dengan lebih keras.


US Dolar Menyusut, Harga Minyak Mengalami Turun Naik – Sesi Eropah

Pasaran Matawang
Matawang Euro mengukuh pada hari Selasa dalam sesi dagangan Eropah berikutan pengukuhan pasaran ekuiti global menyebabkan pedagang menjual US dolar untuk melabur di pasaran ekuti.
Matawang US dolar jatuh hampir 0.50% berbanding matawang utama selepas mencatat peningkatan pada minggu lepas.
Indeks US dolar yang mengukur kekuatan matawang greenback berbanding enam matawang yang lain jatuh 0.31% pada masa yang sama.
 Matawang EUR/USD mengukuh sebanyak 0.20% dan GBP/USD mengukuh sebanyak 0.33% setakat jam 6.00 p.m.
Pasaran Komoditi
Harga minyak juga didorong dengan faktor yang sama iaitu penigkatan harga minyak mentah didorong oleh lonjakan pasaran saham global.
Harga minyak WTI jatuh kepada $59.13 setong dan Brent jatuh kepada $62.53 setong setakat jam 06.00 p.m. Harga minyak mula meningkat dalam sesi dagangan Asia sehingga kepada pembukaan saham eropah kemudian mencatat kejatuhan pada sekitar jam 4.
Harga emas mencatat peningkatan dalam sesi Eropah sebanyak 0.34% setakat jam 06.00 p.m.


Data US Kurang Memberangsangkan, Tempahan ‘Durable-Good’ Susut

Sebentar tadi data durable goods US mencatatkan data yang yang negatif dengan penyusutan 0.4%. Durables goods ialah barang-barang yang bukan digunakan secara terus dan boleh disimpan dalam jangka masa panjang contohnya mesin.
Bacaan tempahan Durable good pada bulan November merosot 4.60% berbanding bacaan pada Oktober yang mencatatkan peningkatan 4.60%. Penganalisis menjangkakan data ini merosot lebih banyak iaitu 4.9%.
Jika tidak mengambilkira pengangkutan, tempahan baru boleh meningkat sebanyak 0.5% yang menepati jangkaan pasaran. Data inilah yang dipanggil sebagai core durable goods.
 Data pada hari ini menunjukkan peningkatan dalam tempahan barangan peralatan elektrik dan elektronik. Data yang dipanggil sebagai core-capital goods ini meningkat 0.30% pada Oktober.
Tempahan durable goods digunakan untuk melihat kekuatan sektor pembuatan US yang mewakili 12% daripada keluaran dalam negara kasar, KDNK negara ini.
Data pada hari ini tidak memberangsangkan dengan ekonomi US pula dilihat mengakhiri tahun 2016 dengan ekonomi yang agak suram. Sebentar tadi data KDNK (GDP) yang dikeluarkan mencatatkan pertumbuhan sebanyak 1.9% pada suku ke-empat berbanding sebelum ini yang mencatatkan 3.5%.


AUD/USD Papar Pergerakan Trend Bearish Lebih Jelas

Kenyataan Gabenor bank pusat Australia (RBA) Philip Lowe pada mesyuarat edisi September telah kekal mendorong AUD terus bergerak lemah menuju penghujung dagangan bulan ini.
Di kala kelemahan yang dicatatkan, US dolar mengambil kesempatan untuk mendorong pergerakan harga pada carta AUD/USD untuk mengekalkan rentak terjunan di awal sesi Eropah hari ini (Khamis).
Setelah bergelut dengan pergerakan mendatar pada minggu lalu, akhirnya harga kembali memberi reaksi untuk membuat penurunan melebihi 100 pips pada permbukaan pasaran minggu ini.
Penurunan yang terjadi juga menampakkan pengukuhan trend bearish yang dapat dilihat pada carta harga AUD/USD yang mana dilihat sedang membuat corak LH (lower high) yang terbaharu pada dagangan sesi Eropah.
Sekiranya pergerakan downtrend berupaya untuk dikekalkan, penurunan yang susut dijangka akan kembali menguji zon sokongan yang dicapai pada penghujung Ogos 2020 sekitar 0.71000.
 Zon SBR (support become resistance) 0.72000 berkemungkinan akan diuji terlebih dahulu sebelum pergerakan harga memberi petanda untuk kembali mencanak dengan lebih agresif.
Manakala jika pergerakan harga berjaya mempamerkan perubahan trend yang lebih jelas, harga dijangka bakal menuju ke zon SBR yang berikutnya sekitar 0.73000.
Kenaikan itu juga secara tidak langsung bakal memberi reaksi kepada pelabur untuk menyaksikan pergerakan harga pada carta AUD/USD untuk memberi isyarat perubahan trend bullish.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/CAD – Timeframe H1 – 27/8/2018

Drama politik di Australia mengejutkan ramai pihak setelah Scott Morison memenangi pertembungan tiga penjuru dan bakal menggantikan bekas Presiden sebelum ini iaitu Malcolm Turnbull. Ketegangan politik di Australia dilihat mulai reda dan dengan kemenangan Scott Morison telah mengukuhkan kembali nilai AUD dalam pasaran. Matawang CAD pula pada minggu ini dilihat agak berisiko berikutan penguncupan yang tidak dijangka dalam penjualan borong di Kanada dan menyebabkan data jualan runcit merudum sekaligus jangkaan akan memberi kesan terhadap data ekonomi tumpuan Kanada iaitu KDNK(GDP). Tambahan lagi, Kanada masih dibayangi dengan risiko terhadap isu NAFTA. Rundingan bakal diadakan di antara Amerika Syarikat dan Mexico pada minggu ini tanpa melibatkan Kanada.
 Jika dilihat pada chart bagi pasangan matawang AUD/CAD, harga telah mengalami kejatuhan sebelum ini dari paras resistance 0.96100 ketika pergolakan politik di Australia yang melemahkan nilai matawang AUD. Namun, harga kembali membuat kenaikan pada Jumaat lalu setelah Scott Morison bakal menjadi Perdana Menteri baru Australia memberi keyakinan semula terhadap Aussie. Sejak awal sesi pasaran Asia dibuka hari ini, harga bergerak lemah dan kembali turun ke bawah garisan Moving Average 100 (MA100) serta harga semasa berada di sekitar 0.95270 setakat jam 4.30 petang. Jika harga kembali menyambung penurunan dan menembusi (breakout) paras support 0.95100, tumpuan seterusnya adalah pada support sebelum ini di paras 0.94200. Sebaliknya, jika AUD terus mengukuh, harga boleh melonjak lebih tinggi dan bakal menguji resistance terdekat di paras 0.96100.

Paras support: 0.94839, 0.94301, 0.93907.
Paras resistance: 0.95771, 0.96165, 0.96703.


Dikejutkan dengan Gap pagi ini, ada yang hold position minggu lepas?

Baru sahaja bercerita tentang volatility market yang tinggi semalam di pos ini, dan hari ini hampir semua pair telah buat kejutan pada pagi ini dan pair tumpuan iaitu GBP/USD melompat naik lebih kurang 105 pips menandakan GBP tengah menguat.
Apa yang berlaku?
Telah diadakan telephone poll pertama sejak Jo Cox ditembak mati. Telephone poll ini melibatkan 1,001 dewasa.
Keputusan yang diumumkan adalah :
UK Kekal – 45%
UK Keluar – 42%
Keputusan ini merupakan antara yang pertama menunjukkan majoriti berpihak kepada Pro-Kekal, sebelum ini 2 3 poll majoriti berpihak kepada Pro-Keluar.
 Sumber : Reuters
David Cameron, Perdana Menteri England dalam debat umumnya pada sabtu lalu menegaskan jika UK keluar daripada EU, sudah tidak boleh toleh ke belakang lagi dan UK akan bersendirian menghadapi kegawatan ekonomi yang berlaku.
Dan David juga memberitahu mereka yang tidak pasti mahu keluar atau mahu kekal supaya undi untuk kekal, elakkan risiko ekonomi.
Manakala Michael Gove, ketua Pro-Keluar pula yakin bahawa UK tidak akan mengalami kegawatan ekonomi, sebaliknya mampu untuk berdiri kuat tanpa EU. Katanya UK kuat bersendiri.
Poll yang dijalankan ini jelas dan nyata merupakan mainan spekulator. Jadi kita sebagai retail trader, berhati-hati dalam trade kita minggu ini.
Hampir semua currency pair dibuka dengan gap yang besar termasuk emas. Jadi kita boleh nampak ketidakstabilan market bakal berlaku terhadap ekonomi dunia.
Semua sektor ekonomi seperti Forex, Komoditi, Saham akan terkena tempias daripada apa saja news yang mengejutkan sambil menanti hari referendum UK.
Dan ingat! Selepas hari referendum, ketidakstabilan market lagi tinggi. Mungkin akan berlaku sell-off besar-besaran tidak kira UK keluar atau kekal.


Sentimen Semasa Pasaran Forex Pada Hari Terakhir Dagangan Minggu Ini

US dollar mengekalkan pengukuhannya dalam sesi New York pada Jumaat selepas datan pertumbuhan ekonomi (GDP) Amerika Syarikat dikeluarkan pada pukul 8.30 malam tadi.
Indeks US dollar yang mengukur kekuatan matawang greenback berbanding enam matawang lain membuat kenaikan 0.23% setakat pada pukul 10.06 malam.
Data menunjukkan pertumbuhan ekonomi (GDP) Amerika pada suku pertama 2018 naik sebanyak 2.3% berbanding jangkaan peningkatan 2.0%. Namun, data kali ini jauh lebih rendah daripada 2.9% yang dicatat pada suku keempat 2017.
Major pair EUR/USD jatuh 0.21% dengan GBP/USD jatuh 1.01%. USD/JPY pula jatuh 0.05%, USD/CAD jatuh 0.02% dan USD/CHF naik 0.13%. AUD/USD dan NZD/USD masing-masing merekodkan penurunan 0.01% dan jatuh 0.14% setakat ini.
Matawang paling kuat setakat ini adalah Yen dan matawang paling lemah adalah GBP. Dengan menggabungkan matawang paling kuat dan lemah, pair GBP/JPY jatuh sebanyak 1.09% setakat ini.
 Matawang GBP kini menjadi matawang paling lemah disebabkan bacaan pertumbuhan ekonomi (GDP) United Kingdom merekodkan bacaan terendah dalam tempoh lima tahun. Keluaran Dalam Negara Kasar (KDNK) meningkat 0.1% pada suku tahunan pertama 2018 jauh kurang daripada jangkaan pasaran dengan ramalan kenaikan 0.3%. Bacaan pertumbuhan sebelum ini juga dikaji semula yang mana diturunkan daripada 0.5% kepada 0.4%.
Matawang US dollar kini di landasan yang betul untuk merekodkan kenaikan 1.7%, iaitu kenaikan tertinggi sejak November 2016 yang lalu. Jika dilihat secara keseluruhan, matawang US dollar banyak dipacu oleh peningkatan Hasil-Bon 10-Tahun Kerajaan AS (US10-year Treasury Yields) yang meningkatkan jangkaan terhadap kadar faedah The Fed yang lebih tinggi di masa hadapan.
Sentimen meyakinkan terhadap US dollar pada Khamis dan Jumaat pula banyak disokong oleh laporan rundingan AS-China dan juga hari bersejarah Korea Utara dan Korea Selatan.
Sentimen global semakin baik selepas pertemuan antara kedua-dua pemimpin Korea Kim Jong-Un dan Moon Jae-In bertemu pada Jumaat. Kesan langsung positif kepada matawang Won Korea Selatan dengan US dollar juga mengukuhkan kedudukannya pada Jumaat.
Terbaru, Amerika Syarikat akan menghantar delegasinya ke China untuk berunding dalam isu perdagangan yang akan diketuai oleh Larry Kudlow.


Pasaran Masih Dalam Risiko, AUD/USD Terjun 200 Pips Minggu Lalu

Krisis peperangan antara Rusia dan Ukraine dilaporkan telah memasuki hari ke-46, namun masih belum terdapat petanda yang jelas untuk ketegangan mereda atau persetujuan untuk gencatan senjatan dalam rundingan.
Negara barat juga tidak berehat untuk memberi tekanan terhadap Rusia dengan meningkatkan sekatan seperti laporan Amerika Syarikat (AS) menyekat pelaburan Rusia pada minggu lalu.
Perkembangan semasa masih memberi isyarat sentimen pasaran yang berisiko dan membuatkan pelabur kekal waspada terhadap pergerakan bagi mata wang sensitif pasaran.
Seperti dolar Australia yang memaparkan penyusutan pada dagangan minggu lalu, US dolar pula mendapat kelebihan untuk mengukuh.
Pengukuhan US dolar bakal dijangkakan berterusan dengan ramalan peningkatan kadar inflasi AS pada data yang bakal diterbitkan pada minggu ini.
Pada carta harga pasangan mata wang AUD/USD, dapat diperhatikan harga membuat lonjakan pada awal minggu lalu, sebelum harga susut lebih rendah di penghujung minggu.
Paras ketinggian dicapai adalah pada rintangan 0.76500 sebelum penurunan harga kemudiannya mencecah sehingga zon sokongan harga pada 0.74400.
Sehingga penghujung minggu, harga kekal berikan isyarat untuk pergerakan pada trend bearish apabila bergerak di bawah paras halangan Moving Average 50 (MA50) pada rangka masa 1 jam.
 Paras sokongan 0.74400 yang berada pada zon RBS (resistance become support) itu turut diuji pada dagangan sesi Asia hari ini (Isnin) sebelum meningkat sedikit di penghujung sesi.
Penurunan lebih rendah bakal dijangkakan untuk harga meneruskan trend bearish dengan menjadikan beberapa paras terbaru sebagai sasaran seterusnya.
Antaranya adalah pada sekitar zon 0.73700 atau lebih rendah lagi berkemungkinan mencecah sehingga zon 0.72800.
Namun jika harga berjaya melonjak membuat kenaikan dari zon RBS 0.74400 tersebut, zon rintangan yang menjadi tumpuan untuk diuji adalah pada 0.75500 selepas kenaikan melepasi halangan MA50 memberi isyarat untuk perubahan trend bullish.
Jika kenaikan lebih tinggi diteruskan, zon rintangan pada ketinggian 0.76500 yang dicapai pada minggu lalu akan kembali menjadi tumpuan harga.
Pelabur Aussie bakal memberi tumpuan terhadap laporan data pekerjaan Australia yang akan diterbitkan pada minggu ini.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Rupanya Punca Dolar AUD Dan NZD Meningkat Pada Sesi Asia

Ekonomi New Zealand berjaya mengelak daripada jatuh ke lembah kemelesetan dua kali ganda selepas Keluaran Dalam Negara Kasar (KDNK) dilaporkan melonjak tiga kali ganda daripada jangkaan pasaran pada suku pertama.
KNDK melonjak 1.6% pada suku pertama 2021, daripada penguncupan 1% yang dicatatkan pada suku terakhir 2020. Bacaan ini juga mengalahkan jangkaan pasaran untuk meningkat 0.5%. Berbanding tahun sebelumya, ekonomi dilihat telah berkembang 2.4% daripada jangkaan pertumbuhan 0.9%.
Pasaran hartanah yang berkembang pesat dan rangsangan fiskal serta monetari dikatakan antara faktor yang membantu ekonomi mengatasi kemelesetan disebabkan penutupan sempadan yang telah memusnahkan industri pelancongan utama.
Ekoran daripada bacaan data yang memberangsangkan ini, dolar kiwi kembali meraih sokongan untuk meningkat pada sesi Asia, selepas menjunam rendah berikutan pengukuhan dolar greenback susulan kenyataan optimis Federal Reserve (Fed).
 Selain pembacaan data ekonomi New Zealand, pasaran juga diperlihatkan dengan penerbitan laporan pekerjaan Australia yang turut memaparkan bacaan positif.
Kadar pengangguran Australia mengalahkan jangkaan pasaran untuk kekal pada 5.5%, dengan menurun lebih rendah pada 5.1% pada bulan Mei. Pekerjaan juga dilaporkan bertambah sebanyak 115,200 berbanding jangkaan kenaikan 30,000, sementara kadar penyertaan meningkat menjadi 66.2%.
Bacaan ini secara tidak langsung telah membawa kadar pengangguran Australia kembali ke tahap pra-pandemik pada Februari 2020, selepas disokong oleh rangsangan fiskal dan monetari secara berterusan.
Dolar Aussie turut meningkat susulan data yang optimis ini, tetapi pergerakan yang dipamerkan agak terbatas disebabkan pengukuhan US dolar.


Dagangan Minyak Global Meningkat Hampir 1.5 Peratus Dalam Sesi Asia!

Harga minyak mentah melonjak dalam sesi Asia pada hari Jumaat selepas AS melancarkan berpuluh-puluh peluru berpandu ke Syria sebagai tindak balas kepada serangan senjata kimia ke atas orang awam sebelum ini.
Sesi dagangan crude oil spike sebanyak 1.5 peratus kepada $52.48 setong, manakala Brent mentah meningkat ke tahap $55.70 setong.
Sementara itu, pasaran minyak mentah akan menumpukan perhatian kepada jumlah kiraan pelantar yang akan dikeluarkan hari ini.
Semalam, harga minyak mentah ditutup lebih tinggi apabila jangkaan bahawa perjanjian pemotongan bekalan oleh OPEC akan dilanjutkan selepas Jun sambil mengimbangi jumlah lebihan inventori dari AS.
 Niaga crude futures ditutup agak tinggi bagi hari ketiga berturut-turut walaupun terdapat kebimbangan baru terhadap jumlah pengeluaran minyak yang semakin meningkat di Amerika Syarikat.
Laporan daripada Pentadbiran Maklumat Tenaga pada Rabu memaklumkan bahawa AS menyaksikan peningkatan yang tidak dijangka walaupun pasaran kini sedang bergerak ke musim panas yang kebiasaannya menjadi waktu puncak bagi penggunaan minyak petrol.
Pelabur minyak mentah kini mengharapkan OPEC agar melanjutkan perjanjian semasa untuk mengurangkan pengeluaran sebanyak kira-kira 1.8 juta tong sehari.
Menurut sumber industri, kadar pematuhan setakat 20 Mac berlangsung pada kadar 90 peratus.
Ini Jangkaan Pergerakan Greenback Menjelang Pengumuman Laporan NFP!


Kiwi Disokong Oleh Indeks Keyakinan Perniagaan, Aussie Terus Menerima Tekanan!

Tindakan Presiden AS Donald Trump menandatangani dua rang undang-undang iaitu Akta Hak Asasi Manusia dan Demokrasi Hong Kong untuk menyokong penunjuk perasaan di Hong Kong telah mempengaruhi pergerakan matawang Asia, terutama dolar Aussie dan kiwi.
Hal ini telah menimbulkan kebimbangan kepada pelabur mengenai rundingan dagang antara dua negara ekonomi gergasi akan terjejas memandangkan China pernah memberi amaran kepada AS supaya tidak masuk campur dalam urusannya di Hong Kong.
Sebagai matawang yang terdedah kepada isu perdagangan, dolar New Zealand dan Australia terus menyusut sebagai tindak balas kepada berita tersebut.
Bagaimanapun, data keyakinan perniagaan di New Zealand yang lebih baik daripada bacaan pada bulan sebelumnya, telah membantu pergerakan dolar New Zealand untuk diniagakan meningkat.
 Indeks keyakinan perniagaan di New Zealand yang dikeluarkan oleh Bank ANZ menunjukkan peningkatan kepada -26 pada November 2019 daripada -42 yang dicatatkan pada bulan sebelumnya, mengatasi jangkaan pasaran pada -31.
Sementara itu, dolar Australia yang sebelum ini menerima tekanan daripada unjuran Westpac yang menjangkakan Reserve Bank of Australia akan menurunkan kadar faedah sebanyak dua kali pada tahun 2020, terus menunjukkan kemerosotan.
Tindakan Trump telah menambah kedukaan buat dolar Aussie di samping turut dipengaruhi oleh data perbelanjaan modal persendirian Australia yang lebih lemah daripada yang dijangkakan. Aussie menyusut hampir ke paras terendah enam minggu berbanding dolar USD.
Data perbelanjaan modal persendirian Australia menyusut sebanyak 0.2% pada suku keempat 2019, tersasar daripada jangkaan yang diunjurkan penurunan sebanyak 0.1%. Bagaimanapun, bacaan ini dilihat meningkat daripada penurunan 0.6% yang dicatatkan pada suku ketiga. Data ini merupakan indikator utama kepada kesihatan ekonomi.


US Dollar Terus Membenam Kekuatan Matawang Lain Dalam Sesi Asia!

Yen kini bergerak stabil selepas data harga pengeluar dicatat positif sementara pasaran masih mencerna pertukaran tampuk pimpinan yang sedang berlaku di AS. Selain itu, tumpuan juga diberikan kepada mesyuarat Fed kerana pasaran menjangkakan aka nada kenaikan kadar diumumkan dalam mesyuarat tersebut.
USD/JPY didagang stabil dalam sesi Asia, manakala AUD/USD melonjak sebanyak 0.05%.
AUD/USD, 30 minit
USD/JPY, 30 minit
DI Jepun, data PPI dikeluarkan sama seperti yang dijangkakan dengan penurunan sebanyak 0.1%.
 US Dollar Index yang mengukur kekuatan matawang Greenback juga kali terakhir didagang pada 98.79.
Semalam, US Dollar terus dinilai tinggi dalam tempoh 2 minggu selepas data tuntutan awal pengangguran AS terus meyakinkan pasaran. Dalam masa yang sama, kejutan pemilihan Trump sebagai Presiden baru AS juga masih dicerna oleh kebanyakan pelabur.
Jabatan buruh AS berkata, bilangan individu yang memfailkan manfaat penagngguran awal juga menurun sebanyak 11,000 kepada 254,000.
US Dollar mula pulih dan mengukuh selepas pelabur mula mencerna kesemua polisi Trump selepas beliau berjanji untuk membangunkan ekonomi Amerika Syarikat dalam ucaptama beliau selepas menang tipis terhadap calon Demokrat, Hillary Clinton.

Donald Trump : Kesan Kepada Ekonomi Malaysia


Analisis GOLD – Pelabur Waspada Harga Emas Bergerak Tenang Di Awal Minggu

Harga emas bergerak mendatar pada permulaan dagangan minggu ini selepas kenaikan dipamerkan pada penghujung minggu lalu dari paras sokongan $1,850.
Pada carta XAU/USD yang mengukur harga emas berbanding US dolar, dapat dilihat harga kembali menunjukkan kenaikan dari zon support 1850.00 sehingga ke paras rintangan 1875.00 pada dagangan minggu lalu.
Ketidaktentuan dalam pasaran yang disebabkan oleh sentimen bercampur-campur gagal memberi arah pergerakan lebih jelas buat harga emas yang dipengaruhi oleh dagangan US dolar.
Pada permulaan awal minggu, US dolar bergerak lebih lemah berbanding mata wang utama yang lain namun emas gagal memanfaatkan peluang untuk meningkat ke paras lebih tinggi.
Harga bergerak perlahan di sesi Asia mendatar di bawah paras rintangan 1875.00 sebelum menunjukkan tanda-tanda penurunan di sesi Eropah.
 Namun harga dilihat akan disokong oleh paras sokongan Moving Average 50 (MA50) pada rangka masa 1 jam dan berkemungkinan menyambung kenaikan lebih tinggi melepasi paras 1875.00 tersebut.
Kenaikan seterusnya bakal kembali menuju ke paras tumpuan 1900.00 yang menjadi zon rintangan pada minggu lalu yang gagal ditembusi harga.
Sekiranya harga turun lebih rendah, zon support 1850.00 akan kembali diuji di mana masih menjadi paras sokongan harga sejak beberapa minggu yang menghalang harga emas jatuh lebih rendah.
Penurunan di bawah paras tersebut akan menjangkakan harga menuju ke paras tumpuan seterusnya pada zon 1800.00.
Lihat gambar carta XAU/USD di bawah untuk rujukan analisis teknikal anda.


Sentimen Terkini Pasaran Kewangan Pada Sesi Dagangan Asia

US dolar mula menunjukkan sedikit pengukuhan berbanding yen jika berdasarkan bacaan semalam. Hal ini disebabkan hasil bon US mula menunjukkan lonjakan daripada paras terendah akibat hubungan perdagangan antara Washington dan Beijing yang semakin tegang.
US dolar sedikit berubah berbanding yen iaitu pada 109.96 setakat jam 9.30 pagi namun mengukuh daripada bacaan semalam 109.55 selepas Presiden Donald Trump mengancam untuk meningkatkan lagi pengenaan tarif keatas China. Hal ini menyebabkan respon balas daripada Beijing. Ketegangan perdagangan semakin meningkat dan mengakibatkan jualan ekuiti global.
Walaubagaimanapun, US dolar mampu untuk melonjak kembali berbanding yen selepas pasaran bon melonjak daripada kejatuhan.
 Indeks US dolar mengukuh 0.01% kepada 94.67 setakat jam 9.30 pagi.
Matawang Australia dolar yang dikira sensitif pada sentimen China, jatuh keparas terendah 13 bulan $0.7347 pada hari Selasa dan kini mencatat bacaan $0.7386.
Hasil bon 10-tahun US mencatat bacaan 2.896 peratus selepas jatuh ke paras 2.853 peratus pada hari Selasa.


Analisis Teknikal GBP/JPY – Timeframe H1 – 18/12/2018

Pergerakan harga pada chart pasangan matawang GBP/JPY pada dagangan semalam menunjukkan harga yang cuba membuat kenaikan kembali ditekan semula ke paras lebih rendah. Walaupun perkembangan Brexit sedikit menunjukkan tanda-tanda yang positif dan memulihkan kembali nilai matawang GBP, Yen lebih mendominasi berikutan mendapat kelebihan dalam suasana pasaran yang berisiko dan membuatkan permintaan terhadap matawang safe-haven meningkat dalam pasaran semasa. Harga yang membuat kenaikan menguji paras Magic Pivot semalam kembali ditekan semula menuju ke paras support MagicS1 pada indicator Moshed Magic Line namun tidak berjaya mencecah penurunan ke paras tersebut.
Pada sesi pasaran Asia hari ini pula, harga dilihat bergerak agak mendatar dan berada lebih rendah dari paras Magic Pivot 142.554. Namun harga dilihat menunjukkan tanda-tanda penurunan pada penghujung sesi Asia menuju ke paras support 141.886 (MagicS1) sehingga bersambung ke sesi pasaran Eropah. Jika harga berjaya membuat penurunan sehingga melepasi paras support tersebut, harga bakal meneruskan penurunan untuk menguji zon major support yang masih gagal ditembusi harga pada dagangan awal Disember ini sekitar paras 141.473 (MagicS2). Sekiranya harga berjaya breakout paras tersebut, harga bakal mencatatkan paras terendah yang baru pada penurunan seterusnya berkemungkinan mencecah paras sekitar 140.805 (MagicS3).
Namun jika harga kembali membuat lonjakan semula dan melepasi kenaikan lebih tinggi dari paras Magic Pivot hari ini, jangkaan harga akan kembali menguji paras ketinggian harga pada dagangan semalam di sekitar paras 142.967 (MagicR1). Seterusnya, harga yang berjaya lepasi paras tersebut dijangka meneruskan kenaikan menguji pula paras 143.635 (MagicR2) yang berada di zon SBR (support become resistance) pada chart GBP/JPY. Dan sedikit lagi kenaikan akan melihatkan harga mencapai paras 144.048 (MagicR3).
 Fokus pasaran turut tertumpu pada data inflasi di Britain yang akan dikeluarkan pada Rabu serta pada Khamis pula tumpuan adalah kepada penetapan kadar faedah oleh Bank of Japan (BOJ). Kawal posisi dagangan anda pada chart GBP/JPY dengan membandingkan paras-paras tumpuan harga pada chart dengan paras yang telah digariskan pada indicator Moshed Magic Line serta membantu anda untuk mendapatkan analisis teknikal yang lebih berkualiti.

Paras support: 142.056, 141.459, 140.561.
Paras resistance: 143.551, 144.449, 145.046.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Pelabur Harap Emas Tidak Beri Harapan Palsu

Memberi harapan baru kepada pelabur emas apabila logam kuning berharga itu kembali menyinar pada dagangan Selasa semalam dengan peningkatan harga yang diharap-harapkan telah berlaku.
Peningkatan nilai emas didorong oleh faktor penyusutan US dolar menuju terbitan data inflasi Amerika Syarikat (AS) yang menjadi tumpuan semalam.
Pada carta harga XAU/USD yang mengukur nilai emas berbanding US dolar menyaksikan harga menyambung lonjakan susulan data inflasi AS diterbitkan pada bacaan yang lemah berbanding jangkaan sehingga melepasi zon rintangan 1800.00.
Walaupun US dolar dilihat berjaya pamerkan pengukuhan semula berbanding kebanyakan mata utama yang lain dalam pasaran sehingga ke penghujung sesi New York, namun berbeza pada carta harga XAU/USD yang mendatar selepas mencapai paras ketinggian terbaru sekitar 1808.00.
Pergerakan harga perlahan bersambung sehingga ke sesi Asia pagi ini. Sedikit penurunan harga dilihat pada awal sesi Eropah ke paras 1800.00 yang dilihat menjadi paras support harga.
Penganalisis menjangkakan harga berkemungkinan memaparkan peningkatan selepas menyentuh paras 1800.00 ekoran lonjakan ketara harga yang dipamerkan semalam.
 Kenaikan harga perlu melepasi zon rintangan 1810.00 terlebih dahulu untup petunjuk trend bullish harga yang lebih jelas untuk pelabur.
Kenaikan yang diteruskan seterusnya akan menuju semula ke zon rintangan 1830.00 yang menjadi tumpuan ketika diuji pada kenaikan harga di awal September lalu.
Namun jika emas terus mengecewakan harapan pelabur dengan kejatuhan semula di bawah zon 1800.00, pelabur akan menilai reaksi harga pada paras support sekitar 1785.00 yang masih menyokong harga sejak minggu lalu.
Kejatuhan di bawah paras tersebut akan mencatatkan paras terendah terbaru untuk dagangan emas dalam tempoh 5 minggu berkemungkinan ke paras tumpuan sebelum ini pada 1765.00 atau lebih rendah pada 1745.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pound Terus Berdarah Selepas Data Aktiviti Pembinaan PMI Sebentar Tadi

Matawang Dolar hari ini naik tinggi mengatasi kerugian selama dua minggu sebelum ini apabila data pekerjaan Amerika Syarikat yang dicatatkan mengukuh daripada jangkaan pada Jumaat lepas.
Laporan Jabatan Buruh A.S. pada Jumaat lalu menunjukkan sektor pekerjaan melonjak sebanyak 304,000 pekerjaan untuk Januari dan merupakan kenaikan terbesar sejak Februari 2018. Bukan itu sahaja, matawang Dolar juga turut disokong oleh jumlah aktiviti perkilangan ISM yang juga lebih baik daripada ramalan sekaligus menunjukkan masih terdapat kekuatan dalam ekonomi terbesar dunia.
 Dalam perkembangan di Britain pula, dengan tempoh kurang daripada 60 hari untuk tarikh akhir Brexit iaitu 29 Mac 2019, kedua-dua pegawai EU dan UK saling menuding jari menyalahkan satu sama lain dengan tiada kata putus yang sesuai untuk persetujuan perjanjian Brexit Theresa May. Permulaan dagangan minggu ini menyaksikan Pound Sterling jatuh ke paras terendah seminggu dalam ketidaktentuan Brexit ini.
Tambahan lagi, aktiviti sektor pembinaan di UK sebentar tadi hilang momentum pada Januari dan merosot kepada bacaan yang paling lemah sejak 10 bulan menurut tinjauan terbaru dari Markit Economics. Indeks pembinaan hari ini mencatatkan angka 50.6 untuk Januari, menurun daripada 52.8 pada bulan Disember.


USD Naik Berdesup Selepas Kejutan Fed

Dolar greenback melonjak tinggi selepas disokong oleh kenyataan Federal Reserve (Fed) yang memberi isyarat lebih jelas mengenai kemungkinan pengurangan pembelian bon akan dimulakan tidak lama lagi.
Ketika berucap di sidang media selepas keputusan dasar diumumkan, Powell menjelaskan bahawa jika ekonomi terus meningkat, FOMC dapat bertindak menurunkan pembelian bon bulanan pada pertemuan berikutnya pada bulan November.
Selain itu, dalam pernyataan dasar oleh Fed pula menunjukkan sembilan daripada 18 pembuat dasar bersedia menaikkan kadar faedah pada tahun depan sebagai tindak balas terhadap inflasi yang dijangkakan akan meningkat sehingga 4.2% tahun ini.
Susulan itu, indeks dolar yang mengukur kekuatan dolar greenback berbanding sekumpulan matawang utama melonjak ke paras ketinggian terbaru satu bulan pada 93.50.
 Matawang euro yang pada mulanya meningkat, kembali menjunam ke paras terendah satu bulan susulan kenyataan bank pusat AS menyebabkannya kembali didagangkan di sekitar 1.1690 berbanding USD.
Sementara matawang pound juga jatuh ke tahap terendah satu bulan, dengan diniagakan lebih rendah pada sekitar harga 1.3620 berbanding greenback.
Selepas mengetahui keputusan mesyuarat FOMC, tumpuan pasaran kini beralih kepada penerbitan data PMI pembuatan dan perkhidmatan UK dan mesyuarat polisi Bank of England (BOE) hari ini.
Di sisi lain, dolar Aussie dan kiwi juga terkesan dengan pengukuhan USD dengan menyusut lebih rendah, menghapuskan keuntungan yang diraih susulan isu Evergrande yang bertambah baik.


Potensi Sehingga 90 Pips Pergerakan Harga Pada Dagangan AUD/USD

Pelabur pada sesi pasaran Asia hari ini memberi tumpuan terhadap dagangan matawang komoditi dolar AUD di mana laporan data pekerjaan Australia dikeluarkan.
Kadar pertambahan pekerjaan di Australia pada Mac meningkat lebih tinggi pada jumlah 25,700 pekerjaan berbanding jangkaan kenaikan 15,000 daripada bacaan 10,700 pertambahan pada bulan Februari yang telah dikemaskini semula.
Secara lebih terperinci, kadar pertambahan pekerjaan sepenuh masa melonjak tinggi pada kadar 48,300 mengatasi bacaan penurunan -7,300 pada bulan sebelumnya.
Sementara kadar pertambahan pekerjaan sambilan atau separuh masa pula menurun kepada -22,600 berbanding pertambahan 11,900 pada bulan sebelumnya.
Data tersebut menjadi faktor melonjakkan dagangan Aussie sebelum harga kembali membuat penurunan semula.
Penurunan tersebut dipercayai disebabkan oleh kadar pengangguran di Australia yang mencatatkan kenaikan pada kadar 5.0% untuk bulan Mac seperti yang telah dijangkakan dan telah meningkat daripada bacaan 4.9% untuk bulan Februari.
Bacaan data ini akan diteliti oleh bank pusat untuk penentuan dasar monetari sementara tumpuan seterusnya akan terarah pula kepada data inflasi Australia pada minggu hadapan.
Jika diperhatikan pergerakan harga pada pasangan matawang AUD/USD pada dagangan semalam, harga telah melonjak ke paras ketinggian baru pada resistance 0.72000 berikutan pengukuhan Aussie yang didorong oleh data ekonomi China yang positif.
Namun harga kembali membuat penurunan semula ke sekitar paras permulaan lonjakan harga tersebut sebelum harga bergerak perlahan sehingga menutup dagangan sesi New York.
 Pada sesi pasaran Asia hari ini pula, pergerakan volatile harga pada awal sesi adalah berikutan laporan data pekerjaan Australia namun bacaan data agak bercampur-campur dan harga bergerak di sekitar paras Magic Pivot 0.7179 hari ini.
Jika harga berjaya membuat kenaikan lebih tinggi, paras ketinggian pada resistance 0.7200 semalam bakal ditembusi harga sebelum harga mencari paras ketinggian baru berkemungkinan mencapai ke paras sekitar resistance 0.7258 (MagicR3) pada indicator Moshed Magic Line hari ini.
Kenaikan tersebut juga bakal mencatatkan sekitar 80 pips pergerakan harga dari paras Magic Pivot.
Namun, jika harga kembali membuat penurunan semula, paras tumpuan pada 0.71300 yang berada pada zon RBS (resistance become support) akan cuba diuji harga.
Penurunan lebih rendah dijangka akan ke paras sekitar support 0.70900 berhampiran paras support MagicS3 pada indicator Moshed Magic Line. Penurunan tersebut juga boleh mencecah sehingga 90 pips pergerakan harga pada chart AUD/USD.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras-paras penting yang digariskan pada indicator Moshed Magic Line untuk digunapakai sebagai paras support dan resistance.

Paras support: 0.7152, 0.7126, 0.7099.
Paras resistance: 0.7205, 0.7232, 0.7258.


Kemerosotan Pasaran Minyak Mentah Pacu Kenaikan USD/CAD

Kesan penurunan harga minyak mentah dalam pasaran kian memberi kesan buruk terhadap dagangan bagi matawang dolar Kanada yang sensitif terhadap perubahan pasaran komoditi tersebut.
Pelabur menjangkakan kemerosotan pada pasaran minyak mentah akan berlarutan berikutan penurunan pada permintaan serta risiko pemulihan ekonomi global.
Berbanding US dolar, dolar Kanada kembali bergerak lemah pada minggu ini dengan kenaikan yang dipamerkan pada carta pasangan matawang USD/CAD.
Minggu lalu menyaksikan trend penurunan harga, namun pada awal minggu ini harga mula melonjak dari paras support 1.3000 dan melepasi paras halangan Moving Average 50 (MA50) di rangka masa 1 jam harga yang menunjukkan trend bullish bermula.
Dagangan semalam menyaksikan kenaikan harian sekitar 120 pips menguji paras 1.31400 pada zon SBR (support become resistance).
Pergerakan harga mula perlahan dan dilihat berdepan kesukaran untuk meneruskan kenaikan lebih tinggi pada dagangan yang bersambung di sesi Asia pagi ini.
 Harga yang bergerak di atas paras sokongan MA50 bakal menjangkakan harga untuk meneruskan kenaikan hari ini menuju zon resistance di bawah paras 1.32400.
Namun, pelabur kekal berhati-hati menjelang terbitan laporan data pekerjaan NFP AS yang akan mempengaruhi dagangan US dolar.
Data pekerjaan Kanada pula yang diterbitkan bersama akan turut memberi kesan terhadap dagangan dolar CAD.
Jika US dolar kembali bergerak lemah manakala Loonie pula mengukuh, harga bakal membuat penurunan semula dan zon support pada 1.3000 bakal menjadi destinasi tumpuan.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tak Dapat Diselamatkan, Ekonomi UK Sah Menguncup Pada Suku Kedua!

Kemerosotan ekonomi UK pada suku kedua tahun ini ternyata lebih baik daripada dijangkakan walaupun bacaan yang diterbitkan menunjukkan penguncupan pertamanya sejak pandemik.
Terbaharu, Pejabat Perangkaan Kebangsaan (ONS) melaporkan penguncupan 0.1% pada suku kedua dalam Keluaran Dalam Negara Kasar (KDNK) UK susulan pertumbuhan 0.8% yang dicatatkan pada suku pertama.
Bacaan data juga menunjukkan ekonomi merosot 0.6% pada bulan Jun yang terkesan dengan cuti panjang sempena jubli perak Queen Elizabeth II.
Walau bagaimanapun, penurunan yang dicatatkan pada suku kedua dan bulan Jun adalah lebih baik daripada jangkaan, menandakan kelembapan ekonomi di negara itu tidak seteruk seperti yang disangkakan pasaran.
 Sektor perkhidmatan jatuh sebanyak 0.4%, ditolak oleh kejatuhan besar dalam kesihatan manusia dan aktiviti kerja sosial setelah wabak Covid-19 semakin mereda.
Sementara dari segi penggunaan, perbelanjaan isi rumah jatuh 0.2%, mengimbangi sumbangan positif daripada perdagangan bersih.
Penguncupan ini sememangnya telah dijangkakan Bank of England (BOE) yang melihat UK akan memasuki kemelesetan pada akhir tahun ini berikutan inflasi yang melambung tinggi dan harga tenaga dijangka akan meningkat lagi pada Oktober.
Meskipun begitu, bank pusat dilihat akan terus menaikkan kadar faedah bagi meneruskan usaha untuk menurunkan inflasi kembali ke sasarannya 2%.


Sentimen Beransur Pulih Dengan Pengurangan Tariff Import Oleh China

China akan mengurangkan cukai import terhadap produk automobil dan juga alat ganti kereta, kata Kementerian Kewangan China pada Selasa. Ini adalah usaha kerajaan China untuk membuka akses yang lebih besar di dalam pasaran automotifnya sekaligus semakin meredakan ketegangan perdagangan dengan Amerika Syarikat.
Cukai import itu akan dipotong kepada 15% dari 25% sebelum ini bermula pada 1 Julai. Kementerian berkata, ini adalah usaha untuk membuka pasaran automobil negara itu.
Tariff kenderaan yang begitu tinggi di China berbanding 2.5% levi di Amerika Syarikat telah menjadi fokus utama pentadbiran Presiden Trump.
 Trump sebelum ini mengatakan bahawa tariff 25% adalah satu perdagangan yang bodoh dan juga telah mengkritik beberapa polisi perdagangan China yang dilihat banyak merugikan Amerika Syarikat.
Perkembangan baru pemotongan cukai import oleh China dilihat semakin meredakan ‘perang perdagangan’ antara AS-China selepas rundingan pusingan kedua berakhir pada minggu lalu. AS dan China bersetuju untuk melanjutkan rundingan untuk melonjakkan eksport Amerika Syarikat ke China.
Perkembangan terbaru sedikit sebanyak memperbaiki sentimen pasaran ketika ini.
Walaubagaimanapun, US dollar ketika ini melemah disebabkan pengkuhan matawang Euro pada pukul 3 petang tadi selepas berita bahawa Kesatuan Eropah mahu memulakan rundingan perdagangan bebas dengan Australia dan New Zealand.


Perbalahan Pendapat Oleh Pengeluar Utama Minyak Mentah Menghumban Komoditi Ini ke Paras Terendah!

Harga minyak mentah menjunam dalam sesi Asia berikutan percanggahan pendapat oleh pemimpin-pemimpin OPEC terhadap cadangan untuk membendung lebihan bekalan semakin berterusan.
Minyak mentah AS jatuh sebanyak 0.76% kepada $46.72 setong, manakala penanda aras global iaitu minyak Brent pula menyusut 0.85% kepada $48.78 setong.
Pada lewat Isnin, pakar dari negara-negara OPEC gagal mencapai kata putus mengenai butir-butir bagi membendung output komoditi hitam. Reuters berkata, prospek pertemuan OPEC yang bermula pada 30 November ini dilihat agak suram
Hari ini, Institut Petroleum Amerika akan mengeluarkan anggaran inventori minyak mentah AS dan produk tapisan untuk minggu lepas. Angka ini seterusnya diikuti dengan data rasmi dari Jabatan Tenaga AS yang bakal diumumkan pada Rabu.
 Semalam, harga minyak melonjak dalam sesi dagangan tidak menentu pada Isnin selepas Menteri Minyak Iraq iaitu Jabar Ali Al-Luaibi berkata beliau yakin bahawa mesyuarat OPEC Rabu ini bakal mencapai kata sepakat bagi memotong jumlah pengeluaran.
Persetujuan ini dilaksanakan bagi mengurangkan jumlah pengeluaran agar dapat diselaraskan berikutan penurunan harga minyak mentah lebih kurang separuh, hanya dalam tempoh 2 tahun.
Pada bulan September, pengeluar utama ini dikatakan telah bersetuju untuk mengurangkan pengeluaran kepada antara 32.5 juta hingga 33 juta setong.
Walaupun begitu, perjanjian ini ternyata bermasalah apabila Menteri Tenaga Arab Saudi, Khalid Al-Falih mengatakan bahawa harga minyak akan stabil pada tahun 2017 tanpa campur tangan dari OPEC.
Benarkah US Dollar Boleh Menjunam Dengan Mendadak Sekiranya “Trump Bubble” Pecah?


Trend Penurunan Harga EUR/USD Bakal Bermula Minggu Ini?

Penutup dagangan pada minggu lalu kembali menyaksikan US dolar mula paparkan pengukuhan pada Jumaat selepas bergerak lemah sepanjang minggu lalu.
Adakah jangkaan untuk US dolar buat ‘comeback’ kembali sudah bermula?
Ini adalah berikutan langkah pengetatan dasar monetari oleh Federal Reserve (Fed) sebelum ini yang bakal mendorong peningkatan US dolar. Mesyuarat FOMC pada minggu hadapan bakal jadi tumpuan.
Namun pelabur ingin melihat sama ada pengukuhan US dolar bakal berlaku pada awal minggu ini bagi mengakhiri prestasi suram minggu lalu.

Pada carta harga pasangan mata wang EUR/USD, harga dilihat telah mencapai paras ketinggian pada 1.14800 minggu lalu mencatatkan paras tertinggi terbaru 9 minggu.
Namun pada Jumaat menyaksikan harga mula membuat penurunan semula ke paras sokongan 1.14000 menguji zon RBS (resistance become support) terbaru tersebut.
 Pergerakan harga di bawah paras Moving Average 50 (MA50) semula telah memberi isyarat untuk trend bearish harga pada carta EUR/USD. Adakah US dolar bakal mengukuh untuk menyokong situasi penurunan harga itu?
Jika berlaku, harga boleh menjunam lebih rendah melepasi zon RBS 1.14000 dan akan kembali mensasarkan zon sokongan sebelum ini sekitar 1.12500 dan support 1.12000.
Namun jika US dolar kekal bergerak lemah dan menyambung kenaikan semula, paras ketinggian yang dicapai minggu lalu berkemungkinan akan diatasi.
Kenaikan lebih tinggi bakal menuju zon rintangan tumpuan pada 1.15300 yang sebelum ini menjadi zon penting pada dagangan Oktober dan November lalu.
Kenaikan ke paras tersebut akan mencatatkan paras tertinggi terbaru dicapai harga untuk tempoh dagangan 10 minggu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Sesi Dagangan Asia

Matawang US dolar stabil pada hari Selasa berikutan pasaran mula mengalihkan tumpuan mereka pada polisi perdagangan US lantaran pasaran berpendapat serangan US ke atas Syria tidak mencetuskan konflik di Timur Tengah.
Indek US dolar berbanding 6 matawang utama sedikit berubah selepas mengalami kejatuhan sebanyak 0.4% pada hari Isnin. Kini indeks US dolar pada paras 89.10 setakat jam 9.50 a.m
US dolar masih menyusut berbanding matawang yen iaitu pada 107.12 yen daripada paras 107.78 yang dikecapi pada hari Jumaat. Pedagang memberi tumpuan perjumpaan antara president US Donald Trump dan perdana menteri Jepun Shinzo Abe pada hari Selasa dan Rabu.
 Pedagang syak Washington dapat menekat Jepun, selepas laporan sukuan matawang yang dikeluarkan pada hari Jumaat memasukkan Jepun dalam senarai yang harus berjaga-jaga kerana khuatir boleh terjadinya manipulasi.
Trump juga menuduh Rusia dan China pada hari Isnin yang mensusutkan nilai matawang mereka agar pasaran mencetuskan jualan dalam dolar.
Matawang Euro mengukuh berbanding US dolar kepada paras bacaan 1.2381.
Matawang GBP meningkat kepada $1.4355 pada hari Selasa sebelum kini jatuh sikit. Paras tersebut merupakan paras tertinggi sejak referendum Brexit pada Jun 2016. Didorong oleh harapan terhadap perjanjian Brexit dan jangkaan bahawa bank pusat akan naikkan kadar faedah.


Laporan Pekerjaan UK Bakal Pacu Arah Pergerakan GBP/USD Hari Ini

Pelabur meneliti pergerakan Pound pada awal minggu ini selepas pengukuhan yang dipaparkan pada penghujung minggu lalu yang disokong oleh rancangan pelaksanaan cukai di UK oleh Perdana Menteri Boris Johnson.
Pengukuhan Pound dilihat gagal untuk dikekalkan berkemungkinan pelabur berwaspada menjelang laporan data pekerjaan UK yang akan diterbitkan pada awal sesi Eropah hari ini (Selasa).
Bacaan angka laporan tersebut boleh mempengaruhi keputusan mesyuarat dasar monetari bank pusat England (BOE) pada minggu hadapan.

Pada carta pasangan mata wang GBP/USD, harga dilihat memaparkan penurunan pada permulaan dagangan awal minggu semalam menuju ke support 1.38000.
Sebaik sahaja harga mencecah paras 1.38000 tersebut, harga mula meningkat semula 50 pips ke paras ketinggian sekitar 1.38500 sebelum pergerakan harga perlahan mengakhiri sesi pasaran New York.
 Pergerakan harga perlahan bersambung pada awal sesi Asia pagi ini (Selasa), berlegar di bawah paras halangan Moving Average 50 (MA50) pada rangka masa 1 jam di carta GBP/USD untuk memberi petunjuk arah pergerakan harga selanjutnya kepada pelabur.
Jika kenaikan harga berjaya diteruskan, zon rintangan pada 1.39000 akan kembali diuji untuk minggu ketiga berturut-turut.
Melepasi benteng halangan tersebut akan mendorong kenaikan harga menuju paras tumpuan lebih tinggi sekitar 1.40000.
Sebaliknya jika harga menjunam lebih rendah di bawah paras 1.38000, pergerakan trend bearish harga dijangka akan mendorong harga susut lebih rendah menuju support 1.37000 melepasi support minggu lalu sekitar 1.37300.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data China Sekali Lagi Memberi Suntikan Positif Terhadap Sentimen Pasaran.

Matawang Dolar AS hari ini mundur pada dagangan sesi Eropah melawan beberapa pasangan matawang utama berikutan peningkatan sentimen pasaran yang dipimpin oleh data ekonomi China yang menunjukkan bacaan positif.
Data perkhidmatan Caixin PMI China untuk bulan Mac hadir pada bacaan 54.1 dengan mudah mengatasi ramalan pada 52.3 dan 51.1 pada bulan sebelumnya sekaligus memberi sokongan kepada matawang Aussie dan Kiwi.
 Beralih kepada Pound Sterling pula, matawang ini meneruskan kenaikannya semalam ekoran terdapat spekulasi bahawa pertemuan Perdana Menteri Theresa May dan rakan sejawatannya di Parti Buruh bakal menghasilkan ‘soft-Brexit‘.
Dalam perkembangan harga komoditi minyak WTI, harga didagangkan agak baik sejak semalam. Data China dan Zon Eropah yang baik daripada ramalan, sentimen pasaran yang risk-on, pemotongan bekalan OPEC, sekatan AS terhadap Iran dan Venezuela dan permintaan yang melebihi permintaan telah melonjakkan harga minyak global. Susulan hal ini, CAD dilihat sebagai matawang yang berpotensi tinggi untuk dibeli berbanding matawang yang lemah.


USD Lemah Tak Bermaya, Mata wang Utama Dominasi Pasaran!

Kebimbangan yang mereda terhadap krisis perbankan global terus mendukung mata wang berisiko untuk meningkat pada sesi Eropah.
Sementara itu, dagangan safe-haven pula merosot lebih rendah, di mana yen kembali mencatat kerugian susulan lonjakan yang dicatatkan pada sesi Asia.
US dolar yang dianggap safe-haven juga merosot, dengan indeks dolar yang mengukur kekuatan dolar greenback didagangkan susut sekitar harga 102.55.
Turut melemahkan raja mata wang itu adalah jangkaan bahawa kitaran pengetatan Federal Reserve (Fed) mungkin sudah hampir ke penghujungnya.
Ekoran daripada sentimen yang positif, mata wang sensitif risiko dolar Aussie dan New Zealand terus melonjak lebih tinggi berbanding US dolar.
 Mata wang Eropah juga masih mempertahankan momentum pengukuhan, menyaksikan euro mendaki ke paras harga 1.0820 berbanding greenback.
Euro tampaknya tidak terkesan dengan amaran Pengerusi Pihak Berkuasa Perbankan Eropah (EBA) bahawa risiko dalam sistem kewangan masih sangat tinggi dan kenaikan kadar akan terus membebankan pasaran itu.
Dalam pada itu, dagangan pound pula tidak jauh dari paras ketinggian 7 minggu, selepas mencatatkan kenaikan berterusan di tengah-tengah kelemahan US dolar.
Gabenor Bank of England (BOE) Andrew Bailey akan memberi keterangan di hadapan Jawatankuasa Pilihan Perbendaharaan UK mengenai keruntuhan bank Silicon Valley dan penyelamatan Silicon Valley Bank UK pada hari ini.
Menuju sesi New York, pasaran mungkin boleh memberi tumpuan kepada terbitan data keyakinan pengguna Amerika Syarikat.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis Teknikal GBP/USD – Timeframe H1 – 24/10/2018

Perkembangan Brexit sedikit positif pada sesi pasaran Eropah membantu matawang Sterling untuk melonjak dan membuat kenaikan pada chart pasangan matawang GBP/USD. Namun harga kembali membuat penurunan pada sesi pasaran New York di mana pelabur sedikit berhati-hati ke atas dagangan GBP menjelang mesyuarat bersama ahli parlimen Konservatif yang akan dipengerusikan oleh Perdana Menteri Theresa May. Harga dilihat membuat kenaikan dari paras terendah sekitar hampir 1.29300 dan melepasi paras Magic Pivot sehingga menyentuh paras resistance MagicR1 pada indicator Moshed Magic Line semalam sebelum menutup harga lebih rendah dari paras Magic Pivot semula.
Pada sesi pasaran Asia hari ini, harga bergerak sangat perlahan di bawah paras Magic Pivot 1.2985 hari ini dan cuba untuk menguji paras tersebut. Jika harga gagal menembusi paras Magic Pivot untuk ke paras lebih tinggi, jangkaan harga akan turun semula untuk menguji paras support pada 1.2928 (MagicS1) dan cuba untuk mengatasi paras terendah harga semalam. Seterusnya, jika harga berjaya breakout paras tersebut, harga dijangka akan menuju pula ke paras support 1.2878 (MagicS2) sebelum penurunan harga yang lebih rendah berkemungkinan mampu mencecah sehingga ke paras 1.2821 (MagicS3).
Namun, jika GBP terus didagangkan positif, harga dilihat akan membuat kenaikan menuju ke paras resistance 1.3036 (MagicR1) untuk menguji paras ketinggian harga semalam. Seterusnya, kenaikan harga yang diteruskan bakal melihatkan harga menguji pula paras resistance 1.3093 (MagicR2) yang berada pada zon SBR (support become resistance) sebelum ini. Dan sekiranya harga masih mengekalkan daya lonjakannya, berkemungkinan paras resistance pada paras 1.3144 (MagicR3) mampu dicapai harga.
 Terus mengikuti perkembangan isu Brexit di mana terkini, Kesatuan Eropah bersedia untuk menawarkan penyelesaian terhadap isu sempadan Ireland dan perkara tersebut masih dalam perbincangan. Kawal posisi dagangan anda pada chart GBP/USD supaya risiko dalam dagangan sentiasa terkawal. Rujuk indicator Moshed Magic Line sebagai indicator tambahan untuk memudahkan analisis teknikal harian anda.

Paras support: 1.2928, 1.2878, 1.2821.
Paras resistance: 1.3036, 1.3093, 1.3144.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Euro akhirnya ditutup di bawah 1.10

Euro telah melakukan junaman ke low bulanan melawan US Dollar setelah melakukan rejection pada harga 1.10 sebelum ini.
EUR/USD 1jam
Pemangkin utama adalah disebabkan tembakan yang berlaku di Munich, Jerman.
Data ekonomi daripada Eurozone adalah lebih baik daripada yang dijangkakan dengan data PMI yang baik, menyokong keputusan mesyuarat ECB untuk wait-and-see terlebih dahulu sebelum membuat keputusan untuk melonggarkan atau tidak dasar kewangan mereka.
 Mesyuarat ECB minggu lepas melihatkan Mario Draghi mahu melihat terlebih dahulu bukti-bukti pasaran ekonomi dan kewangan yang melemah sebelum mengambil tindakan selanjutnya.
Dasar kewangan sekarang masih lagi dalam keadaan baik dan dilihat ECB akan mengambil masa yang lebih panjang sebelum melonggarkannya untuk melihat data-data yang dijadikan rujukan terlebih dahulu.
Sementara laporan IFO Jerman akan dikeluarkan pada minggu hadapan, penganalisa melihat tidak akan berlaku sebarang loss yang signifikan sehingga bulan depan kerana central bank England, Jepun, New Zealand, Australia dan Switzerland dijangka akan melakukan pelonggaran dasar kewangan mereka sebelum berakhirnya musim panas.
Jadi untuk trade Euro adalah lebih baik trade melawan matawang selain daripada US Dollar.


Analisis GOLD – Harga Emas Dah Naik Semula, Boleh Ke Capai Paras Ketinggian Minggu Lalu?

Harga emas nampaknya melonjak lagi semalam, namun masih belum mengatasi ketinggian yang dicapai pada minggu lalu.
Ini menjadi petunjuk pasaran bahawa sentimen pasaran kembali berisiko ekoran tarikan terhadap aset safe-haven emas kembali meningkat semula.
Memantau perkembangan krisis Rusia-Ukraine, serangan Rusia di Ukraine terus meningkat walaupun kedua-dua negara dilaporkan sedang berada dalam fasa rundingan.
Pada carta harga XAU/USD yang mengukur nilai emas berbanding US dolar, harga yang mendatar sejak awal minggu di sekitar paras 1900.00 akhirnya menunjukkan kenaikan kembali semalam sehingga ke penghujung sesi New York mencapai paras 1950.00.
Paras tersebut telah dijangkakan penganalisis sebagai rintangan awal untuk kenaikan harga emas sebelum parasasaran yang akan menjadi tumpuan berikutnya adalah pada zon 1974.00 untuk kenaikan yang bakal diteruskan.
Pelabur juga optimis untuk pergerakan harga emas pada trend bullish selepas isyarat harga yang bergerak di atas paras sokongan Moving Average 50 (MA50) pada rangka masa 1 jam di carta XAU/USD.
 Walau apa pun, pelabur tetap berjaga-jaga dengan kejutan yang boleh berlaku seperti terjunan drastik harga minggu lalu selepas lonjakan yang dilakukan.
Berkemungkinan paras tertinggi terbaru yang diharapkan gagal dicapai, sebaliknya harga mula merosot susut lebih rendah.
Untuk mengesan corak penurunan awal, harga bakal bergerak semula di bawah paras MA50 dan kembali menguji paras 1900.00.
Penurunan lebih rendah yang diteruskan akan menuju zon RBS (resistance become support) pada 1870.00 untuk diuji sebelum harga memberi isyarat awal untuk perubahan trend bearish.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 17/9/2018

Pada dagangan pada Jumaat lalu, pergerakan harga bagi pasangan matawang USD/CAD dilihat membuat kenaikan melepasi paras Magic Pivot dan juga resistance MagicR1 serta menyentuh paras resistance MagicR2 sebelum harga mula bergerak perlahan. Pada sesi pasaran Asia dibuka hari ini, harga masih didagangkan perlahan dan sedikit membuat penurunan ke paras Magic Pivot 1.3024. Harga dilihat cuba untuk melepasi (breakout) paras Magic Pivot di mana harga semasa bergerak di paras 1.30170 setakat jam 6.25 petang.
Jika harga terus membuat penurunan, jangkaan harga akan menuju ke paras support 1.2995 (MagicS1) di mana zon tersebut adalah paras yang tidak berjaya harga lepasi pada minggu lalu. Seterusnya, jika harga terus didagangkan lemah, harga berkemungkinan untuk turun ke paras support 1.2953 (MagicS2) atau lebih rendah lagi pada support 1.2923 (MagicS3). Berdekatan paras tersebut dilihat satu zon major support yang bakal menjadi tumpuan harga iaitu pada paras 1.29000.
 Sebaliknya, jika harga kembali membuat lonjakan, pasaran akan melihat reaksi harga pada paras resistance 1.3066 (MagicR1) yang juga berhampiran zon resistance 1.30700. Jika paras tersebut berjaya harga tembusi (breakout), jangkaan paras yang akan dituju harga adalah pada resistance 1.3095 (MagicR2) dan kenaikan seterusnya ke paras resistance 1.3138 (MagicR3).
Pergerakan harga pada hari ini agak perlahan ekoran pasaran tertumpu pada isu perang dagang antara AS-China di mana Presiden Trump bakal mengumumkan tambahan tarif bernilai $200billion terhadap barangan China. Trade dengan berhati-hati berpandukan paras-paras penting pada indicator Moshed Magic Line sebagai panduan dalam analisis anda.

Paras support: 1.2995, 1.2953, 1.2923.
Paras resistance: 1.3066, 1.3095, 1.3138.


Lima Perkara yang Anda Perlu Tahu Dalam Pembukaan Pasaran New York

Pemeteraian perjanjian OPEC semakin diragui, Strategi Brexit dikemukakan, Pedagang silap dalam melihat sentiment kemenangan Trump. Ini adalah antara topik yang akan diceritakan oleh pelabur, speculator diseluruh dunia dalam pembukaan pasaran New York.

Perjanjian OPEC semakin meragukan

Rusia telah menyatakan tidak akan menyertai perjumpaan mesyuarat OPEC esok di Vienna berikutan peluang untuk memotong pengeluaran minyak dunia semakin tipis. Goldman Sachs telah memberi amaran  harga minyak mentah boleh jatuh sebanyak $6 setong jika OPEC gagal mempersetujui pemotongan keluaran minyak pada Rabu. Goldman juga mpengatakan peluang bagi pemeteraian perjanjian hanya 30%. Pada masa artikel ini ditulis, minyak mentah West Texas Intermediate (WTI) didagangkan di paras $46.38 setong.

Strategi Brexit

Perdana Menteri Theresa May selalu menegaskan Brexit bermaksud Brexit tanpa mengatakan secara lanjut tentang perkara ini. Theresa Mei dilihat tegas dan berpendirian teguh bahawa usaha Brexit perlu diteruskan kerana ia adalah pilihan rakyat United Kingdom yang telah ditentukan semasa undian Jun lepas.
Gambar yang menunjukkan nota yang dipegang oleh salah seorang ahli Parti Konservatif memasuki Jalan Downing semalam menunjukkan ada perancangan tentang Strategi Brexit. Semalam Presiden Draghi mengatakan UK berhadapan dengan risiko ekonomi dalam jangka panjang.

Jangkaan melampau terhadap polisi fiskal Trump

UBS Group AG merupakan sebuah institusi kewangan yang mengurus dana hampir $2 trillion menjangkakan Yen akan menguat ke paras 98.00 berbanding US dolar berikutan jangkaan positif yang melampau terhadap polisi pengembangan fiskal Trump. Yen telah melemah berbanding Dolar ke paras 114 pada Jumaat lepas kerana aktiviti pembelian Dolar sejak pilihanraya presiden 8 November.

Pasaran Ekuiti mendatar

Indeks MSCI Asia Pasifik jatuh 0.1% dengan Topix di Jepun ditutup kurang satu mata selepas tren menaik selama 12 hari berturut-turut. Di Eropah pula, Stoxx 600 jatuh 0.1% pada 5.26 petang tadi dalam dagangan yang agak kecil berikutan para pelabur sedang memerhatikan perjanjian OPEC dan referendum Itali hujung minggu ini. Manakala S&P 500 secara umumnya tidak berubah.

Laporan data US malam ini

Minggu ini merupakan minggu yang sibuk dalam pasaran US dengan lambakan laporan data yang akan dikeluarkan. Para trader di Malaysia, Singapura, Brunei dan Indonesia perlu berhati-hati mala mini kerana data KDNK US dan Indeks keyakinan Pengguna US akan dikeluarkan pada pukul 9.30 malam dan 11 malam. Selain itu, ahli FOMC, Dudley juga akan berucap pada malam ini pukul 10.15 malam diikuti dengan Powell pada pukul 1.40 pagi nanti.

Asas Polisi Fiskal dan Kesannya Kepada Ekonomi yang Anda Perlu Tahu


9 Tips Supaya Anda Tidak Tergolong Dalam 95% Trader Yang Mengalami Kerugian

Sering yang kita ketahui, 95% trader mengalami kerugian dan selebihnya iaitu hanya 5% yang benar-benar berjaya dalam trading forex. Dengan peratusan rendah yang benar-benar berjaya dalam trading forex ini membuatkan saya terkilan akan kemampuan sebenar guru-guru forex yang mengajar terutama di Malaysia ini. Jadi di sini saya kongsikan 9 tips supaya trader-trader khususnya traders di Malaysia supaya tidak tergolong dalam 95% trader yang gagal.
 1. 10,000 Jam
Menurut Malcolm Gladwell dalam bukunya yang berjudul  ‘Outliers:The Story of Success’  menerangkan tentang peraturan 10,000 jam di mana kunci kepada kejayaan dalam bidang yang kompleks perlu mengamalkan/praktikkan latihan selama lebih kurang 10,000 jam iaitu 3 jam sehari selama 10 tahun. Bukanlah maksud anda perlukan latihan selama 10 tahun, jika anda rajin membuat latihan, inshaa Allah dalam masa yang singkat anda juga mampu berjaya. Tetapi kebanyakan trader menganggap trading forex ini sebagai skim cepat kaya, mereka beranggapan forex ini boleh mengandakan wang mereka dalam masa yang singkat. Ya, ianya benar tetapi tersilap langkah anda akan mengalami kerugian yang teruk. Ini merupakan tanggapan yang salah. Pemikiran sebegini bakal merosakkan industri forex tambahan lagi ramai yang akan mengambil kesempatan dengan melakukan tipu muslihat terhadap mereka yang baru menceburkan diri dalam industri ini. Oleh itu, nasihat saya untuk berjaya dalam trading anda perlulah peruntukan masa secukupnya dan latihan yang mantap sepertimana juga doktor ataupun jurutera, mereka juga perlukan masa dan latihan untuk mahir dalam bidang mereka.
2. Kepentingan Ilmu
Dalam apa-apa bidang sekalipun, ilmu bermanfaat yang akan membimbing anda samada berjaya ataupun tidak. Dalam trading, kita perlu belajar secara berterusan untuk peroleh kejayaan sehinggalah kita betul-betul konsisten dalam trading. Kekadang saya perhatikan ramai yang bertukar-tukar teknik walhal teknik yang baru diajar masih belum mahir. Jadi fokuslah pada sesuatu teknik, sekiranya tidak bersesuaian dengan anda barulah belajar teknik yang lebih sesuai.
3. Percaya Pada Diri Anda
“NO! NO! NO!”… “Bear Stearns(nama sebuah saham) tidak ada masalah “…” Jangan keluarkan wang anda dari Bear! Itu hanya bodoh! Jangan jadi bodoh!”
Itulah kata-kata yang dipetik dari seorang guru saham yang terkenal iaitu Jim Cramer, disiarkan pada hari CNBC sebelum Bear Stearns kerugian 90% daripada nilainya. Ramai yang mempercayai kata-kata beliau kerana pengaruhnya dan akhirnya turut mengalami kerugian. Jadi kesimpulannya, sebagai trader anda perlu percaya analisa teknikal dan fundamental anda sendiri sebelum mendengar pendapat trader lain.
4. Menyesuaikan Diri
Peraturan dan syarat dalam trading sentiasa berubah-ubah mengikut keadaan pasaran dan kemajuan teknologi. Disebabkan itu, dunia trading hari ini sangat berbeza jika dibandingkan 10 tahun yang lalu. Hari demi hari ia semakin mencabar dan sukar untuk menjana keuntungan jika kekal di takuk yang lama. Jadi sebagai trader, anda perlu mengambil inisiatif lain dan pertingkatkan usaha untuk mengubah cara trading supaya kekal konsisten dalam trading.
 5. Jika Gagal Merancang, Anda Akan Merancang Untuk Gagal
Seorang trader yang berjaya mestilah mempunyai perancangan yang teliti iaitu menyediakan jurnal/nota untuk merekodkan setiap jual beli dalam pasaran. Perancangan yang teliti ini penting supaya kita dapat mengenalpasti kesalahan trading dan meminimakan risiko supaya tidak melakukan kesalahan yang sama berulang kali. Di samping itu, ia juga membantu traders supaya tidak ‘over-trading’ dan ‘revenge-trading’.
 6. Jadi Seperti ‘Mesin’
Emosi memainkan peranan yang sangat penting dalam trading. Jadi sebagai trader, anda perlulah mengawal emosi dengan baik. Dalam trading, sifat semulajadi menusia biasanya akan takut dan tamat dalam trading. Jadi untuk mengelakkan perasaan itu saya akan membayangkan diri saya seperti mesin ibaratnya tiada perasaan, jadi saya tidak akan merasa takut dan tamak dalam trading. Cubalah kalau tidak percaya. Tapi diingatkan, pastikan anda mempunyai trading plan yang betul.
 7. Fahami Teknik Anda
Setiap trader mempunyai teknik mereka yang tersendiri. Tetapi adakah mereka benar-benar mahir dengan teknik mereka dan adakah teknik mereka menjanjikan keuntungan yang konsisten dalam trading? Oleh itu, anda perlulah mantapkan terlebih dahulu sesuatu teknik itu dengan melakukan ‘back-test’ sebelum melakukan trading sebenar. Dan setelah anda fahami dan mahir dengan kaedah teknik itu, mulakan trading anda dan yakin dengan teknik tersebut.
8. Kenali Diri Sendiri
Kebanyakan trader yang berjaya mengetahui tahap keupayaan diri mereka sendiri, mereka akan fokus 100% dalam trading supaya tidak berlaku kesalahan yang sama dan kecil berulang kali. Jadi di sini saya ingatkan anda perlu mengawal risiko kerugian sebelum memikirkan tentang keuntungan. Pastikan anda meletakkan SL (Stop Loss) untuk meminimakan risiko.
 9. Keuntungan dan Kerugian
Trader yang berjaya biasanya mereka akan memberikan tumpuan kepada trading mereka dan bukannya melihat keuntungan dan kerugian semata-mata. Mereka menganggap setiap trading mereka sebagai latihan teknikal dan fokus untuk mendapatkan yang terbaik daripada pasaran mengikut rancangan mereka. Mereka tidak fikir tentang pembayaran bil elektrik, dapur dan sebagainya kerana itu akan menganggu tumpuan dalam trading mereka. Trader yang berjaya yakin setiap trading akan memberikan sebuah ilmu atau pelajaran untuknya.


Ini Antara Isu Yang Menjadi Perhatian Pelabur Dalam Pasaran Semasa

Sekitar pergerakan pasaran yang sudah mula aktif pada hari ini, ini antara beberapa isu-isu penting yang menghiasi pasaran dan perlu dititikberatkan oleh para pelabur.
Setakat sesi pasaran Eropah hari ini, dagangan dolar Amerika Syarikat mengukuh mencecah paras tertinggi satu minggu berbanding matawang utama yang lain ekoran beberapa faktor yang menyokong pengukuhan USD tersebut.
Presiden Donald Trump terus memberi tekanan dan mengkritik polisi pelonggaran pada pendirian bank pusat Federal Reserve. Presiden Fed Boston, Rosengren turut menyatakan pendapat beliau yang tidak bersetuju untuk tindakan pemotongan kadar dengan alasan ekonomi Amerika Syarikat masih kekal kukuh.
Pasaran saham Asia disokong oleh prospek Fed dan European Central Bank (ECB) dengan polisi monetari yang longgar sementara saham Eropah pula dibuka tinggi.
Dagangan dolar New Zealand mencatatkan penurunan pada hari ini setelah pertimbangan bank pusat New Zealand ke arah polisi luar dari kebiasaan dengan strategi pelonggaran kuantitatif.
 Sementara di Australia pula, ahli mesyuarat Reserve Bank of Australia (RBA), Christopher Kent menyatakan pendapat beliau bahawa bank pusat tidak memerlukan strategi pelonggaran kuantitatif. Polisi pelonggaran oleh bank pusat global adalah positif buat Australia dan bank pusat akan mengubah polisi jika diperlukan untuk mencapai sasaran.
Perkembangan untuk hubungan dagang Amerika Syarikat dan China, dilaporkan bahawa pegawai rundingan Amerika Syarikat akan berkunjung ke China pada minggu hadapan untuk mengadakan perbincangan secara berdepan buat pertama kali sejak persidangan G20.
Untuk dagangan komoditi, harga minyak mentah bergerak perlahan dalam suasana di Timur Tengah yang masih tegang dengan kebimbangan terhadap penurunan permintaan global, sementara harga emas pula menyusut ekoran pengukuhan pada nilai matawang dolar Amerika Syarikat dalam pasaran semasa.
Tumpuan utama sesi Eropah terarah pada pengumuman bakal jawatan Perdana Menteri Britain yang baru menggantikan Theresa May dengan jangkaan undian akan dimenangi oleh Boris Johnson.
Terus kekal memantau perkembangan isu-isu semasa yang mempengaruhi pergerakan pasaran kewangan setiap hari.


Pasaran Pekerjaan Australia Begitu Positif, Aud/Usd Melonjak Semula 9 Pagi Tadi

Pekerjaan di Australia melonjak pada Mei yang disokong oleh prestasi pekerjaan sepenuh-masa di mana 42,000 pekerjaan ditambah ke dalam ekonomi bulan lalu berbanding 37,400 pada April. Ini merupakan kenaikan keenam dalam masa tujuh bulan. Jangkaan pasaran bagi data kali ini ialah tambahan 9,700 pekerjaan sahaja.
Pekerjaan sepenuh-masa bertambah sebanyak 52,100 selepas jatuh 11,600 sebelum itu. Pekerjaan sambilan berkurangan 10,100 pada Mei selepas meningkat 49,000 pada April.
Kadar pengangguran jatuh kepada 5.5% dari 5.7% di mana kadar penyertaan dalam tenaga kerja meningkat kepada 64.9% dari 64.8%.
 Jumlah jam bekerja dalam keseluruhan jenis pekerjaan meningkat 2.9 juta jam bulan lalu seperti yang ditunjukkan oleh data.
Australia sebelum ini lebih banyak mencatat lonjakan dalam pekerjaan sambilan berbanding sepenuh-masa yang disebabkan prestasi lemah pasaran pekerjaan. Kini Australia menambah lebih banyak pekerjaan berkualiti untuk rakyat mereka.
Ekonomi Australia juga berhadapan dengan ketidaktentuan pasaran perumahan dan juga eksport tetapi ia belum lagi memberi impak kepada pertumbuhan buat masa ini.


GOLD Dah Turun Bawah Paras $1800, Pelabur Emas Tak Senang Duduk

Emas kembali bergerak di bawah paras 1800.00 semula selepas penurunan ketara harga di carta XAU/USD di sesi New York semalam didorong oleh perubahan sentimen pasaran.
Permintaan terhadap matawang US dolar nampaknya lebih tinggi berbanding emas dengan melihatkan nilai emas semakin susut semula.
Secara teknikal, pergerakan harga emas gagal melepasi zon resistance 1815.00 untuk dagangan 2 minggu terbaru dengan paras 1818.00 yang dicapai minggu lalu merupakan paras tertinggi yang dicatatkan sejak 2011.
Penurunan harga semalam lebih rendah di bawah paras penting 1800.00 semalam berkemungkinan memberi isyarat untuk trend bearish harga semula.
Sesi Asia pagi ini melihatkan harga bergerak perlahan dan membuat sedikit kenaikan menguji semula paras 1800.00 pada dagangan yang bersambung di awal sesi Eropah.
Jika kenaikan gagal diteruskan, pelabur akan lebih pasti untuk harga emas kembali turun semula berkemungkinan sekitar paras 1787.00 di zon RBS (resistance become support).
 Namun sekiranya harga kembali melonjak, garisan trendline harga serta halangan Moving Average 50 (MA50) pada pergerakan 1 jam harga akan ditembusi untuk harga memberi petunjuk trend bearish semula.
Kenaikan lebih tinggi akan menuju semula zon resistance yang telah diuji sepanjang 2 minggu berturut-turut.
Melepasi paras tersebut bakal mencatatkan paras ketinggian terbaru untuk harga emas sejak tahun 2011.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Emas Keluar Daripada Paras Terendah 2 Minggu Lalu, Naik Melebihi $1280

Harga emas meningkat pada hari Selasa dengan kelemahan matawang dolar dalam sesi dagangan Asia, memulihkan sentimen pembelian fizikal emas dalam pasaran.
Pasaran hadapan emas bagi bulan Disember di Comex NYMEX naik 0.27% atau $3.21 kepada $1,284.36 per auns. Indeks US dolar pula jatuh 0.14% kepada 93.59 setakat jam 12 tengahhari.
Antara yang menyokong pengukuhan emas ketika ini adalah jangkaan Presiden Trump akan memilih Jerome Powell sebagai calon yang bakal menggantikan jawatan pengerusi Fed tahun depan.
 Semalam tiada perubahan besar terhadap pergerakan emas berikutan kekuatan dolar terus menghalang peningkatan harga logam berharga ini sejak dua minggu lalu. Dolar semakin mengukuh disebabkan oleh jangkaan pembaharuan cukai Trump bakal diluluskan serta rate hike oleh Fed pada bulan Disember nanti.
Usaha pasaran emas untuk menutup semula kerugian sejak kejatuhan harga daripada paras penting $1,300 dihalang oleh kedua-dua faktor diatas yang telah mengukuhkan dolar sepanjang minggu lalu.
Emas sensitif dengan perubahan greenback. Dolar yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.
Paras support berada di harga terendah harian $1,272 dan terendah bulan Oktober $1,260. Paras resistance pula berada pada harga tertinggi harian $1,285/89


Perbelanjaan Pengguna Meningkat Sedikit, Adakah Ini Isyarat Bakal Mendorong The Fed Perlahankan Kadar?

Perbelanjaan pengguna A.S. hampir tidak meningkat pada bulan November, manakala inflasi pula semakin tenang. Waima begitu ia tidak encukupi untuk menghalang Rizab Persekutuan daripada memacu kadar faedah ke paras yang lebih tinggi tahun depan.
Perbelanjaan pengguna, yang menyumbang lebih daripada dua pertiga daripada aktiviti ekonomi AS, meningkat 0.1%, kata Jabatan Perdagangan pada hari Jumaat. Data untuk bulan Oktober telah disemak untuk menunjukkan perbelanjaan melonjak 0.9% dan bukannya 0.8% seperti yang dilaporkan sebelum ini.
Ahli ekonomi yang ditinjau oleh Reuters telah meramalkan perbelanjaan pengguna meningkat 0.2%. Beberapa penyederhanaan dalam perbelanjaan bulan lepas mencerminkan peralihan permintaan daripada barangan kepada perkhidmatan.
Kenaikan harga yang perlahan untuk sesetengah barangan juga menurunkan jumlah dolar perbelanjaan pengguna. Namun begitu, perbelanjaan pengguna berada di landasan yang betul untuk menyediakan satu lagi peningkatan kepada pertumbuhan ekonomi suku ini. Ekonomi berkembang pada kadar tahunan 3.2% pada suku lepas selepas menguncup pada separuh pertama tahun itu.
Anggaran pertumbuhan untuk suku keempat adalah setinggi kadar 2.7%. Perbelanjaan pengguna didorong oleh kenaikan gaji yang kukuh, hasil daripada pasaran buruh yang ketat, serta simpanan terkumpul semasa tahun pertama pandemik Covid-19.
 Bank pusat A.S. cuba memperlahankan permintaan untuk keseluruhannya daripada perumahan kepada buruh kerana mereka berjuang untuk membawa inflasi kembali kepada sasaran 2%. The Fed pada minggu lepas menaikkan kadar dasarnya sebanyak 50 mata asas kepada julat 4.25%-4.50%, tertinggi sejak lewat 2007. Pegawai the Fed menjangkakan kadar itu meningkat antara 5.00% dan 5.25% tahun depan, tahap yang boleh dikekalkan sekejap.
Kos pinjaman yang lebih tinggi, penjimatan yang semakin berkurangan dan pendapatan isi rumah yang semakin berkurangan boleh menyekat perbelanjaan pengguna, dan menyebabkan ekonomi mengalami kemelesetan tahun depan.
Indeks harga perbelanjaan penggunaan peribadi (PCE) meningkat 0.1% bulan lepas selepas meningkat 0.4% pada bulan Oktober. Dalam tempoh 12 bulan hingga November, indeks harga PCE meningkat 5.5% selepas meningkat 6.1% pada bulan Oktober.
Tidak termasuk komponen makanan dan tenaga yang tidak menentu, indeks harga PCE meningkat 0.2% selepas meningkat 0.3% pada bulan Oktober. Indeks harga teras PCE yang dipanggil meningkat 4.7% pada asas tahun ke tahun pada bulan November selepas meningkat 5.0% pada bulan Oktober.
Harga pengguna meningkat kurang daripada jangkaan untuk bulan kedua berturut-turut pada bulan November. Jangkaan inflasi setahun pengguna juga menjadi sederhana pada bulan Disember, mengukuhkan pandangan bahawa tekanan harga memuncak beberapa bulan lalu.


USD Jatuh Dengan Komoditi Penting Emas Dan Minyak Mentah Turut Tertekan

US dolar kekal stabil berbanding matawang utama yang lain pada Khamis selepas laporan data ekonomi yang mengecewakan pukul 9.30 malam tadi.
Jumlah dagangan dijangka semakin mengecil menjelang cuti umum perayaan Krismas minggu depan. Jabatan Buruh melaporkan pada Khamis bahawa tuntutan pengangguran bertambah minggu lalu berbanding bacaan yang lebih rendah sebelum itu.
Dalam data berasingan, bacaan pertumbuhan ekonomi Amerika Syarikat pada suku ketiga dikaji semula kepada 3.2% berbanding 3.3% sebelum ini.
Tidak banyak reaksi oleh US dolar selepas data pertumbuhan ekonomi dikeluarkan kecuali berbanding CAD dan AUD.
USD/CAD membuat penurunan terbanyak sehingga 100 pip sebentar tadi apabila data inflasi Kanada merekod kenaikan yang signfikan. Hal ini menambah tekanan kepada pasangan matawang USD/CAD.
 Harga pengguna Kanada merekodkan bacaan 0.3% lebih daripada jangkaan 0.2%, sementara data jualan runcit juga menambah keyakinan terhadap ekonomi negara ini dengan kenaikan 0.8% jauh melebihi jangkaan 0.4%.
Indeks US dolar yang mengukur kekuatan matawang greenback berbanding enam matawang lain hampir tidak berubah pada Khamis. Indeks ini hanya merekod kenaikan 0.01% setakat pukul 10.43 malam.
Pasaran Komoditi
Harga emas kekal bergerak di bawah paras tertinggi 3 minggu lalu dengan kelemahan US dolar ketika ini. Harga emas di pasaran hadapan Comex setakat ini susut 0.03% kepada $1,269.20.
Harga minyak mentah dunia WTI (West Texas Intermediate) susut 0.69% kepada $57.69 setong dengan Brent susut 0.40% kepada $64.30 setong.
Terdapat laporan bahawa OPEC sedang memperhalusi strategi untuk menghentikan perjanjian pemotongan bekalan. Ini menunjukkan isyarat bahawa OPEC tidak lama lagi akan menghentikan pemotongan bekalan yang berpotensi menekan semula harga minyak mentah.


Analisis Teknikal GBP/JPY – Timeframe H1 – 15/8/2018

Sentimen semasa bagi matawang GBP agak tidak menentu pada minggu ini dan masih didagangkan lemah. Namun harga bagi GBP/JPY dilihat membuat sedikit kenaikan semalam semenjak penurunan yang dibuat dari awal bulan Ogos ini.
Berkemungkinan akan masih ada permintaan bagi matawang JPY atas faktor jangkaan pasaran masih dalam keadaan risk-off berikutan kebimbangan mengenai krisis kewangan Turki. Harga bergerak lemah sejak awal sesi pasaran Asia dan London dibuka di mana harga semasa bergerak di zon 141.500 sekitar jam 4.30 petang.
 Dari segi teknikal, GBPJPY dilihat bergerak perlahan dan masih berada dalam julat harga semalam di antara 142.462-140.830. Harga masih tidak berjaya menembusi (breakout) Moving Average 200 (MA200) dan jika sentimen semasa menyokong matawang JPY serta GBP terus didagangkan lemah, harga berkemungkinan akan ditekan lebih rendah lagi.
Tumpuan adalah pada support sebelum ini di paras 140.200 dan jika harga berjaya menembusi support tersebut, harga berpotensi untuk turun ke paras 139.00 atau lebih rendah lagi.
Paras support: 140.595, 139.896, 138.963.
Paras resistance: 142.227, 143.160, 143.859.


Ini Pergerakan Matawang Menjelang NFP AS

Greenback kekal diniagakan stabil menjelang penerbitan laporan pekerjaan NFP Amerika Syarikat pada sesi New York, sementara kebanyakan mata wang utama pula mempamerkan penyusutan.
Penyebaran varian coronavirus Omicron yang semakin meluas di banyak negara di seluruh dunia telah menyokong safe-haven seperti US dolar dan yen serta menekan mata wang berisiko.
Walaupun masih belum diketahui mengenai kesannya terhadap ekonomi dan keberhasilan vaksin Covid-19 ke atas varian tersebut, tetapi pelabur tetap bimbang kerana kebanyakan negara telah mengetatkan kawalan sempadan mereka.
 Ketidakpastian ini membawa dagangan dolar Aussie dan kiwi untuk jatuh ke paras terendah satu tahun pada sesi Eropah, di mana masing-masing didagangkan di sekitar harga 0.7000 dan 0.6775.
Mesyuarat polisi Bank Pusat Australia (RBA) menjadi tumpuan pelabur bagi melihat reaksi para penggubal dasar terhadap isyarat yang diberikan oleh Federal Reserve AS untuk mengetatkan polisinya.
Sementara itu, mata wang pound dan euro pula terus diniagakan di bawah tekanan ketika US dolar mengukuhkan kedudukannya.
Dolar Kanada pula terus diperdagangkan lebih rendah ketika tumpuan pelabur turut terarah kepada pengeluaran data pekerjaan data Kanada pada sesi New York. Peningkatan harga minyak mentah dunia pada sesi dagangan hari ini gagal mengangkat loonie.


Analisis Teknikal NZD/JPY- Timeframe H1 – 17/8/2018

Matawang NZD minggu ini banyak dipengaruhi oleh sentimen pasaran global yang bertukar-tukar. Pada masa sekarang perkembangan yang agak positif berikutan rundingan perdagangan yang bakal berlangsung di antara AS-China memberi manfaat terhadap matawang NZD.
NZD turut disokong oleh data harga pengeluar di New Zealand yang mencatatkan bacaan positif.
Matawang JPY pula dilihat mula melemah ekoran pasaran global semasa kembali stabil dan pelabur mula beralih keluar daripada matawang tersebut.
 Secara teknikal, pergerakan harga bagi NZDJPY dilihat agak mendatar sejak semalam sehingga sesi pasaran Asia dan London hari ini. Harga semasa di sekitar 73.00 setakat jam 5.20 petang ini berada di atas garisan Moving Average (MA100) dan juga masih dalam julat harga semalam iaitu diantara 73.282-72.430.
Jika NZD terus mengukuh dan sentimen pasaran semasa tidak menyebelahi matawang JPY, harga dijangka mampu menembusi (breakout) paras resistance 73.400 dan berpotensi untuk mencapai paras resistance tumpuan di zon harga 74.900 sejauh 150 pips.
Sebaliknya, jika harga membuat penurunan dan berjaya menembusi (breakout) paras support di 72.350, harga berkemungkinan mencari support baru di sekitar paras harga 71.600 atau lebih rendah lagi bergantung kepada faktor-faktor semasa yang mempengaruhi nilai matawang-matawang itu.
 Paras support: 72.536, 72.057, 71.684.
Paras resistance: 73.388, 73.761, 74.240.


Laporan Minit Mesyuarat FOMC Tumpuan Pelabur Logam Berharga

Harga emas sedikit menyusut pada sesi Asia hari Rabu menjelang minit mesyuarat Fed yang dijangka akan melaporkan pendirian hawksih oleh kebanyakkan ahli berkenaan peningkatan kadar faedah pada bulan Disember dan juga tahun hadapan.
Pasaran hadapan emas bagi bulan Disember di Comex NYMEX jatuh 0.30% kepada $1,289.89 per auns pada jam 1 petang.
Semalam, emas mengekalkan peningkatan dua hari berturut-turut, didorong oleh kelemahan dolar dan ketegangan geopolitik yang berterusan antara US dan Korea Utara.
 “Emas banyak mendapat manfaat daripada kejatuhan dolar diikuti dengan ketegangan geopolitik. Sebagai peringatan, kami percaya emas bergerak seperti cermin berbanding dolar dan sering mengikuti sentimen ‘kebimbangan’,” tulis Scott Wren, ketua strategi ekuiti global di Institut Pelaburan Wells Fargo dalam notanya.
Walau bagaimanapuna, keuntungan emas terhalang selepas kerajaan Catalan di bawah pimpinan Carles Puigdemont terpaksa menangguhkan pengumuman kemerdekaan mereka, mengurangkan ketidaktentuan geopolitk di zon Eropah.
“Kami bercadang untuk tangguhkan pengumumaman kemerdekaan supaya kita boleh dapat melaksanakan apa yang diputuskan melalui referendum. Hari ini akan memikul tanggungjawab untuk membuat sebarang rundinga,” ucap presiden Catalan di parlimen Sepanyol.
Emas sensitif dengan perubahan greenback. US dolar yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.


Harga 1.10 masih lagi menjadi penantian trader

Tumpuan utama trader FX semalam adalah pengumuman dasar kewangan oleh European Central Bank dan ia dilihat agak hambar.
Keputusan untuk mengekalkan interest rate dan pembelian aset memang sudah dijangkakan, seperti dalam artikel ini.
Pengumuman dan kenyataan Mario Draghi dilihat hambar kerana Mario tidak menyatakan pandangan yang jelas mengenai dasar kewangan mereka untuk akan datang.
Secara teorinya, kekurangan maklumat memberi kesan positif kepada Euro kerana ia bermaksud central banks tidak mempunyai rancangan segera untuk dilaksanakan.
Dilihat tiada rancangan pelonggaran oleh central bank lain buat masa ini, seller menguasai dan EUR/USD telah menjunam hingga ke paras 1.0979 semalam.
 Walaubagaimanapun, harga kembali bermain di sekitar 1.10 setelah waktu New York ditutup dan ini menandakan buyer dan seller masih lagi bermain-main di key level ini.
Daily Chart EUR/USD ditutup dengan candlestick spinning top di mana menunjukkan buyer dan seller dalam keadaan sama banyak dan dilihat berlakunya rejection di support.
EUR/USD 15 minit
Sementara Euro mungkin dilihat masih akan melemah diakibatkan laporan PMI hari ini, matawang lain dilihat tidak akan mempunyai impak yang terlalu teruk dalam masa sebulan kerana semua central bank Jepun, New Zealand, Australia dan Switzerland dijangka untuk melonggarkan dasar kewangan mereka.
Jadi Euro dilihat boleh ditrade melawang matawang lain selain daripada USDollar dengan pergerakan yang agak cantik.
Kesimpulan daripada pengumuman semalam adalah Mario Draghi juga mahu mengambil langkah untuk memerhatikan lebih dekat bukti kukuh bahawa pasaran ekonomi dan kewangan dalam keadaan yang kurang baik sebelum mengambil tindakan seterusnya.


Pakej Rangsangan Bank of Japan Akan Membawa Sorakan atau Kekecewaan?

Yen meningkat berbanding US Dollar pada hari Selasa berikutan spekulasi bahawa pakej rangsangan yang bakal diumumkan oleh BoJ bakal mengecewakan pasaran. Dalam waktu yang sama, pound juga menurun kerana jangkaan pemotongan kadar oleh Bank of England pada bulan depan.
US Dollar mencecah tahap terendah iaitu 104.10 berbanding yen dalam tempoh 14 Julai. Angka ini direkod selepas laporan media tempatan menunjukkan bahawa ransangan kerajaan ini tidak akan berjalan seperti yang direncanakan.
Para pelabur seolah-olah masih ragu-ragu dengan laporan Nikkei, bahawa kerajaan merancang penambahan perbelanjaan langsung kira-kira 6 trilion yen bagi tempoh beberapa tahun akan datang.
 US Dollar pula memanjat setinggi 107.49 minggu lalu berdasarkan jangkaan pelabur mengenai pakej rangsangan agresif oleh Tokyo.
Sementara itu, pound menurun berbanding US Dollar, dengan GBP/USD jatuh 0.4% setelah mencecah paras terendah, 1.3061. Hal ini berikutan jangkaan pemotongan kadar dari mesyuarat BoE pada akhir mesyuarat dasar yang akan datang.
Financial Times melaporkan, Martin Weale, ahli jawatankuasa kadar penetapan BoE telah menyuarakan penentangan beliau terhadap pelonggaran dasar.
US Dollar Index, kali terakhir dinilai pada 97.06, dirangsang oleh prospek dasar monetari yang berbeza antara Fed dan bank-bank pusat yang lain.


Analisis Teknikal USD/CAD – Timeframe H1 – 1/11/2018

Harga minyak mentah dalam pasaran mengalami kejatuhan berikutan tinjaun Reuters mendedahkan pengeluaran minyak oleh OPEC semakin meningkat sekaligus akan memberi kesan terhadap nilai matawang Loonie. Selain itu, pasaran akan tertumpu juga terhadap data pekerjaan di Kanada pada Jumaat ini yang menjangkakan bacaan yang rendah ekoran daripada data IVEY PMI Kanda yang mencatatkan penurunan pada indeks pekerjaan yang terbaru. Dilihat pergerakan harga pada chart pasangan matawang USD/CAD untuk dagangan semalam, harga berjaya dilonjakkan dari paras Magic Pivot sehingga mencapai paras resistance MagicR2 pada indicator Moshed Magic Line sekaligus mengatasi paras ketinggian harga pada Jumaat lalu.
Namun, pada sesi dagangan hari ini pula, harga dilihat membuat penurunan sejak awal sesi pasaran Asia bermula bersambung ke sesi pasaran Eropah dengan harga telah turun melepasi paras Magic Pivot 1.3145 hari ini dan menuju ke paras support pada 1.3120 (MagicS1) yang berada pada zon tumpuan harga. Jika harga berjaya membuat penurunan lebih rendah melepasi paras support tersebut, jangkaan harga akan mencecah penurunan sehingga ke paras 1.3082 (MagicS2) yang merupakan paras support harga sebelum ini. Paras support pada 1.3057 (MagicS3) pula dilihat sebagai destinasi dituju harga seterusnya jika penurunan harga masih berjaya diteruskan.
Sebaliknya, jika harga berjaya kembali membuat kenaikan semula, paras resistance pada 1.3184 (MagicR1) adalah paras awal yang dilihat akan menjadi tumpuan. Seterusnya, harga akan meneruskan lagi kenaikan menuju pula paras resistance pada 1.3209 (MagicR2) sebelum kenaikan harga boleh mencapai sehingga ke paras ketinggian harga sekitar 1.3247 (MagicR3) jika matawang CAD terus didagangkan lemah.
 Kawal posisi dagangan anda pada chart pasangan matawang USD/CAD menjelang data pekerjaan pada kedua-dua negara ini iaitu Kanada dan Amerika pada Jumaat ini. Sentiasa mengutamakan kawalan risiko pada setiap dagangan dan bagi analisis teknikal pula, sesuaikan indicator Moshed Magic Line pada chart USD/CAD untuk mendapatkan analisis harian yang berkualiti.

Paras support: 1.3120, 1.3082, 1.3057.
Paras resistance: 1.3184, 1.3209, 1.3247.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Apakah Penyebab Kenaikan US Dollar Minggu Lalu (26 – 30 Mac)?

Matawang US dollar sepanjang minggu lalu merekodkan kenaikan berbanding majoriti matawang utama kecuali Kiwi. US dollar paling banyak membuat kenaikan pada Selasa dan Rabu, jadi apakah yang menyokong kenaikan US dollar pada masa itu?
Sebenarnya tidak ada pemangkin yang jelas terhadap US dollar. Pada Selasa kenaikan menyeluruh USD dilihat berikutan aliran modal akhir bulan dan akhir suku pertama 2018. Selain itu, kenaikan matawang ini juga disebabkan kebimbangan yang semakin berkurangan terhadap A.S. – Korea Utara.
Kenaikan pada Rabu disokong oleh laporan pertemuan antara Jong-Un pemimpin Korea Utara dan Xi Jinping. Dalam pertemuan itu juga, Jong-Un menyatakan kesediaannya untuk menghentikan program nuklear mereka. Dalam masa yang sama Jong-Un juga telah menghantar delegasi ke Amerika Syarikat untuk menghantar jemputan pertemuan bersama Presiden Trump.
Dari segi data ekonomi, bacaan pertumbuhan ekonomi Amerika Syarikat yang merekodkan bacaan melebihi jangkaan menambah kenaikan US dollar pada Rabu.
Selepas itu, kenaikan matawang greenback agak terhalang dengan tiada sebab jelas kepada kelemahan itu. Sememangnya tidak banyak data ekonomi yang dikeluarkan pada minggu lalu menjelang hari cuti umum sejak Jumaat sehinggalah pada hari ini. Ya, hari ini pada Isnin juga adalah cuti umum di kebanyakan pasaran utama dunia.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

19 – 23 Mac
26 – 30 Mac

Eur/Usd- Naik 149 pip
Eur/Usd – Jatuh 192 pip

Usd/Jpy – Jatuh 200 pip
Usd/Jpy – Naik 238 pip

Gbp/Usd– Naik 306 pip
Gbp/Usd – Jatuh 235 pip

Usd/Chf- Jatuh 125 pip
Usd/Chf – Naik 150 pip

Usd/Cad– Jatuh 300 pip
Usd/Cad – Sideway 125 pip

Aud/Usd– Volatile 113 pip
Aud/Usd – Jatuh 114 pip

Nzd/Usd– Volatile 121 pip
Nzd/Usd – Volatile 121 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Data imbangan perdagangan (Isnin)

Imbangan perdagangan New Zealand naik kepada NZ$217 juta pada Februari berbanding defisit sebanyak NZ$655 juta sebelum ini. Jangkaan penganalisis untuk data kali ini adalah defisit sebanyak NZ$100 juta.

Indeks keyakinan pengguna Amerika Syarikat (Selasa)

 Indeks keyakinan pengguna yang dikeluarkan oleh Conference Board di A.S. merosot pada Mac. Bacaan indeks merosot kepada 127.7 berbanding jangkaan 131.2. Data  ini penting untuk dilihat oleh pasaran kerana ia mewakili tinjauan terhadap 5,000 isirumah di Amerika Syarikat.

Indeks keyakinan perniagaan New Zealand (Rabu)

Indeks keyakinan perniagaan New Zealand pada Mac merosot kepada -20, semakin rendah daripada bulan sebelum itu -19. Bacaan melebihi 0.00 menunjukkan keyakinan terhadap perniagaan di New Zealand dan sebaliknya jika bacaan di bawah 0.00.

Pertumbuhan ekonomi GDP, A.S. (Rabu)

Ekonomi Amerika Syarikat berkembang pada kadar terpantas pada suku terakhir tahun lalu lebih daripada jangkaan pasaran. Ini adalah bacaan terakhir pertumbuhan ekonomi (GDP) Amerika Syarikat bagi suku keempat tahun 2017. Data kali ini sangat penting kerana ia akan melengkapkan bacaan pertumbuhan sepanjang tahun lepas. Keluaran dalam Negara Kasar (GDP) mencatat pertumbuhan 2.9% secara tahunan berbanding jangkaan 2.7%. Bacaan kali ini lebih tinggi daripada bacaan awal 2.5%

Pertumbuhan ekonomi GDP, U.K. (Khamis)

Data pertumbuhan ekonomi UK bagi suku keempat 2017 mencatatkan bacaan yang sejajar dengan jangkaan, iaitu 0.40%. Terdapat dua data ekonomi penting yang dikeluarkan dari UK pada minggu lalu. Akaun semasa UK yang dikeluarkan pada Khamis merekodkan defisit yang semakin berkurangan kepada £-18.4 billion berbanding jangkaan £-24 billion dan bacaan sebelum ini £-19.2 billion.

Pertumbuhan ekonomi GDP, Kanada (Khamis)

Data pertumbuhan ekonomi bulanan Kanada merekodkan kemelesetan pada Januari 2018 dengan -0.10% berbanding kenaikan 0.10% dan bacaan sebelum itu yang meningkat 0.20%. Data ini dikeluarkan setiap bulan oleh Kanada.

Data perbelanjaan pengguna, A.S. (Khamis)

Data yang lebih penting iaitu Core PCE Price Index hanya naik 0.2% secara bulanan (MoM) sejajar dengan jangkaan. Data Core PCE ini adalah data yang dikatakan menjadi keutamaan The Fed untuk melihat pergerakan inflasi. Dari segi tahunan (YoY), data ini meningkat 1.60% masih di bawah sasaran INFLASI bank pusat Amerika Syarikat (The Fed) iaitu 2%.


Data Pekerjaan Kanada Merosot, Namun USD/CAD Menjunam 140 Pips

Pergerakan harga pada dagangan Jumaat perlahan dengan kebanyakkan bank-bank pusat utama ditutup selepas pasaran menyaksikan pergerakan lebih rancak harga pada sesi New York semalam khususnya melibatkan matawang US dolar dan dolar Kanada.
Ini adalah disebabkan tumpuan terhadap isu minyak mentah serta laporan data pekerjaan Kanada yang mempengaruhi dagangan Loonie.
Rusia dan Arab Saudi dilaporkan telah bersetuju untuk langkah pengurangan pengeluaran minyak sehingga 20 juta tong sehari namun terhadap laporan lain yang menyatakan bantahan Mexico ke atas keputusan tersebut yang membantutkan usaha OPEC dan rakan sekutu untuk menamatkan krisis perang harga sebelum ini.
Manakala data pekerjaan Kanada yang diterbitkan semalam pula catat bacaan merosot dengan ekonomi merekodkan kehilangan lebih 1 juta pekerjaan pada bulan Mac. Kadar pengangguran pula melonjak sehingga ke paras 7.8%.
Sementara US dolar pula menyusut pada dagangan semalam selepas data tuntutan pengangguran Amerika Syarikat merekodkan bacaan lebih 6 juta untuk minggu kedua berturut-turut. Di samping itu, Federal Reserve (Fed) juga telah mengumumkan pakej rangsangan tambahan bernilai $2.3 trilion untuk menyokong ekonomi.
Harga pada dagangan USD/CAD semalam mempamerkan pergerakan volatile selepas data yang diterbitkan bersama pada awal sesi New York.
Harga cuba membuat kenaikan ke paras 1.4080 namun gagal sebelum harga menjunam lebih 140 pips mencecah paras terendah mingguan terbaru pada support 1.3930.
 Selepas menguji paras tersebut beberapa kali, harga Kembali membuat kenaikan ke sekitar paras halangan dinamik Moving Average 50 (MA50) sebelum menutup dagangan di sekitar 1.3970.
Menyambung dagangan pada hari ini, harga membuat kenaikan yang lemah pada sesi Asia sebelum kembali turun semula menuju paras terendah yang dicecah semalam.
Jika harga berjaya meneruskan penurunan lebih rendah, harga akan mencatatkan paras terendah mingguan terbaru menuju zon support sekitar 1.3800 dan juga terendah untuk tempoh 3 minggu.
Namun jika kenaikan harga berlaku, harga akan cuba melepasi halangan MA50 sebelum meneruskan kenaikan dan menguji resistance 1.4080.
Kenaikan lebih tinggi berkemungkinan akan menuju zon SBR (support become resistance) di skeitar paras 1.4200.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Minyak Mentah Stabil, Operasi Pengeluaran Minyak di Teluk Mexico Kembali Diteruskan

Harga minyak mentah yang mengalami kejatuhan pada sesi sebelum ini kembali stabil berikutan operasi pengeluaran minyak di Teluk Mexico kembali beroperasi semula. Operasi pengeluaran dihentikan sebelum ini ekoran berdepan fenomena ribut tropika Barry pada hujung minggu lalu.
Pengeluar pada Isnin kembali membekalkan semula dengan anggaran kasar sekitar tiga per empat bekalan minyak yang dihentikan di pelantar Teluk Mexico berikutan ancaman ribut Barry.
Situasi tersebut sedikit menjejaskan pengeluaran namun pasaran minyak telah kembali normal semula.
Sekitar 1.3 juta tong sehari pengeluaran minyak yang dihentikan di perairan Amerika Syarikat di Teluk Mexico pada Isnin, dengan jumlah sekitar 80,000 tong lebih rendah berbanding pada Ahad.
Para pekerja juga telah mula kembali semula di lebih 280 pelantar pengeluaran yang dihentikan. Ia akan mengambil masa beberapa hari untuk pengeluaran penuh diteruskan semula selepas ribut yang melanda Teluk Mexico telah reda.
 Pasaran juga turut didorong oleh isyarat kenaikan lebih tinggi pada pengeluaran di Amerika Syarikat dengan sasaran untuk menjadi pengeluar minyak terbesar dunia mengatasi pengeluar utama terdahulu seperti Rusia dan Arab Saudi.
Pentadbiran Maklumat Tenaga Amerika Syarikat menyatakan berkenaan laporan bulanan aktiviti galian bahawa jumlah pengeluaran minyak mentah Amerika Syarikat daripada tujuh formasi syal utama, dijangka bakal meningkat sekitar 49,000 tong sehari pada Ogos, dengan mencatatkan rekod 8.55 juta tong sehari.
Secara keseluruhan, pengeluaran minyak mentah Amerika Syarikat terkini sudah melebihi paras 12 juta tong sehari.
Faktor kenaikan pengeluaran minyak mentah Amerika Syarikat akan mendorong usaha Rusia dan Arab Saudi untuk mengurangkan inventori minyak global dengan meyakinkan organisasi pembekal oleh OPEC dan juga selain OPEC, untuk mengurangkan pengeluaran.
Kumpulan pembekal minyak global iaitu OPEC+ telah bersetuju pada awal bulan ini untuk melanjutkan pengurangan pengeluaran untuk 9 bulan akan datang.


Langkah Rangsangan Global Kembali Pulihkan Sentimen Pasaran Berisiko

Dagangan dolar Amerika Syarikat (AS) pada Selasa bergerak ke sekitar paras tertinggi tiga minggu berikutan jangkaan ekonomi global bakal melaksanakan rangsangan baru dan peningkatan tarikan terhadap aset yang lebih berisiko akan turut meningkatkan hasil bon kerajaan AS.
Penanda aras hasil perbendaharaan AS kembali meningkat dari paras terendah tiga tahun setelah para pelabur mula kembali memilih aset yang berisiko didorong oleh harapan rangsangan pada ekonomi utama seperti Jerman dan China, dan sedikit sebanyak akan mengurangkan kegelisahan terhadap risiko kemelesetan global.
Setelah China memperbaharui kadar faedah semalam, pelabur akan memberi fokus pula terhadap penetapan pertama bagi penanda aras kadar pinjaman di China berdasarkan kadar yang telah diperbaharui.
 Tarikan pelabur terhadap pasaran global mula meningkat pada minggu ini dengan prospek Jerman akan bertindak merancakkan perbelanjaan serta rancangan pembaharuan kadar faedah di China, di mana akan menjangkakan penurunan pada kos pinjaman korporat.
Dengan harapan terhadap langkah rangsangan global, matawang safe-haven seperti Yen dan Swiss franc kembali mencatatkan penurunan pada minggu ini setelah berjaya mencatatkan kenaikan pada minggu yang berisiko sebelum ini.
Pasaran optimis terhadap tindakan kerajaan Amerika Syarikat dalam usaha mengurangkan kebimbangan terhadap risiko kemelesetan, dengan jangkaan ahli-ahli bank pusat yang akan menghadiri acara tahunan simposium Jackson Hole, Wyongmin penghujung minggu ini, bakal mengumumkan pelan rangsangan terbaru.